text:
كجادين كيرا٢ ڤوكول 3.50 ڤاڬي ايت مڠعاقبتكن مڠسا عيم. رجكومر 23 برسام سأورڠ لاڬي مڠسا وانيتا بلوم دكنل ڤستي ايدينتيتيڽ موت دتمڤت كجادين.
سلاين ايت 10 مڠسا ترماسوق بايي ڤرمڤوان براوسيا توجوه بولن چدرا دان امڤت درڤداڽ ڤاره كيني منريما راوتن دڤوست ڤراوبتن اونيۏرسيتي ملايا (PPUM) دان هوسڤيتل سوڠاي بولوه.
كتوا ڤوليس دايره ڤتاليڠ جاي اسيستن كوميسيونر محمد زاني چيک دين بركات كجادين برلاكو دكت دامنسارا مڠهالا ک تول سوبڠ سبلوم سبواه تريلر ممباوا مواتن سيمين تربابس لالو ترباليق دلوروڠ تڠه دان كانن لبوه راي ايت.
”عاقبة كجادين ايت كريتا هوندا تربابيت ڬاڬل مڠيلق لالو ملڠڬر مواتن سيمين يڠ ترجاتوه دلوروڠ تڠه.
”سبواه تريلر ممباوا كونتينا ملڠڬر بلاكڠ تريلر سيمين دان لوري جنيس بوندد مپببكن كندران ايت برڤوسيڠ لالو مڠهيمڤيت كريتا هوندا تربابيت“ كاتاڽ دالم كپاتان دسيني هاري اين.


c: text/html

text:
دبنتو ايستري، زارينا يعقوب، دي تيدق ’منڠ تاڠن‘ ملاين ڤلڠڬن تتڤڽ يڠ ايڠين منداڤتكن دا؞ون ڤالس اونتوق دبوات كتوڤت.
منوروت محمد زاقي، 55، دي منداڤتكن بكلن دا؞ون ڤالس ايت دري كوالا كتيل، قدح دان كبياسا؞نڽ دأمبيل سچارا بوروڠ درڤد ڤنچاري دا؞ون ايت دسان.
”ساي منياڬ دا؞ون ڤالس دسيني سڤنجڠ بولن ڤواسا سهاج سجق 22 تاهون لالو دان راماي يڠ ممبلي دا؞ون دسيني اداله ڤلڠڬن تتڤ ساي سجق دهولو.
”كالاو هاري بياس ساي دان ايستري منجالنكن ڤرنياڬا؞ن كو؞يه ڤد وقتو ڤتڠ،“ كاتاڽ كتيک دتمو؞ي دسيني هاري اين.
تمبه محمد زاقي، دا؞ون ڤالس ايت دجوال ڤد هرڬ انتارا RM5 هيڠڬ RM10 سأيكت مڠيكوت سوكاتن برس يڠ اكن دڬوناكن اوليه ڤلڠڬنڽ.

robotstxt: allowed

filter: keep


text:
منوروت وان مايمونه اتاو نام سبنرڽ وان مايمونه عبدالعزيز، دي دهانتر تروس كهوسڤيتل سمالم كتيک مڠالمي مسئله ڤرنفسن سوقتو ملاوت رومه اديقڽ دڬاديق.
كأدا؞ن ڤلاكون يڠ مسرا ممبهاساكن ديري سباڬاي ايبو جوڬ ماسيه دالم فاسا ڤموليهن اڤابيلا بلياو سنديري مڠاكو؞ي تيدق ممڤو اونتوق برچاكڤ باپق كران بلوم ڤوليه سڤنوهڽ.
”ايبو نق چاكڤ ڤون تيدق لارت، مينتا معاف. تادي اد دوكتور چاكڤ، ترداڤت مسئله ڤرنفسن دان ڤارو٢ سبب سمالم اد سديكيت ڤمريقسا؞ن X-Tray، اد سديكيت ترنمڤق جڠكيتن.
”مستيله ماهو ڤوليه. اورڠ كات، ككواسا؞ن الله، الله ماهو اوجي كيت، اڬقڽ اد بندا يڠ كيت دان الله ماهو كجوتكن كيت. كيت تتڤ شكور دڠن اڤ يڠ دبري،“ كاتاڽ كتيک دتمو؞ي دهوسڤيتل ترسبوت دسيني.
سبلوم اين، وان مايمونه ڤرنه دماسوقكن كهوسڤيتل جاسين عاقبة بڠكق جنتوڠ دان جڠكيتن كومن دان تله ڤوليه سڤنوهڽ درڤد ڤپاكيتڽ ايت ڤد تاهون 2016.
سمنتارا ايت، ڤلاكون براوسيا 64 تاهون ايت جوڬ مپاتاكن راس شكورڽ اڤابيلا منريما ڤڠڬيلن ماهوڤون ڤسنن درڤد ڤارا ڤمينت دان اهلي كلوارڬ مسكيڤون تيدق ممڤوپا؞ي اكا؞ون لامن سوسيال.


text:
ڤلاجر يڠ اكن مندودوقي سيجيل ڤلاجرن مليسيا (SPM) ايت دري سكوله منڠه كبڠسان (SMK) سليم ريۏر SMK داتوق ذوالكفلي سكوله منڠه كبڠسان اڬام (SMKA) سليم ريۏر SMK باندر بيهرڠ 2020 SMK خير جوهاري SMK ترولق SMK سوڠكاي SMK سوڠاي كرويت دان SMK بسوت دان MRSM فيلدا.
مجليس ڤنوتوڤن ڤروڬرم ترسبوت دسمڤورناكن اوليه ڤڠوروس ڤرنياڬان Celcom Axiata برحد نوريانتي زينول عابدين.
نوريانتي بركات تويشن سچارا ڤرچوما ايت دسدياكن بوات چالون SPM دان اوجين ڤنچاڤاين سكوله رنده (UPSR) يڠ ترديري درڤد ڤلاجر دري كلوارڬ برڤنداڤتن رنده خصوصڽ دلوار باندر ايت تله دلقساناكن سجق 2016.
كاتاڽ سجق اي برمولا سراماي 30,335 ڤلاجر تله منريما منفعة درڤد ڤروڬرم بركنان.
منوروت بلياو ڤد ڤروڬرم ايت Celcom Axiata برحد مروڤاكن ساله ساتو شريكت كورڤورت يڠ تله مناج ڤروڬرم اين دڠن نيلاي سومبڠن ڤناجان لبيه RM1 جوتا باڬي 29 ڤوست دسلوروه نڬارا.


text:
جوروچاكڤ بومبا بركات، توجوه اڠڬوتا دري بالاي بومبا دان ڤپلامت تابوان جاي 7 دكتوا؞ي ڬيلبرت ماجيم دهانتر دلوكاسي كباكرن سبا؞يق سهاج منداڤت لاڤورن ڤد ڤوكول 8.08 مالم.
كاتاڽ، تيبا دتمڤت كجادين ڤد ڤوكول 8.26 مالم، تيڬ كريتا دلتق دتڤي جالن دداڤتي سدڠ ترباكر.
”تيڬ كندرا؞ن ترليبت دالم اينسيدن ايت اياله سبواه ڤروتون ايسوارا يڠ موسنه 80 ڤراتوس سرتا ڤروتون ڬين تو دان هيوندي يڠ ترباكر 100 ڤراتوس.
”ڤيهق بومبا برتيندق ملاكوكن ڤمادمن دان اڤي تركاول ڤد ڤوكول 8.29 مالم،“ كاتاڽ كتيک دهوبوڠي دسيني ڤاڬي اين.
بلياو بركات، اينسيدن كباكرن ايت تيدق مڠعاقبتكن كمالڠن جيوا دان كچدرا؞ن ماناكالا ڤونچا كجادين ماسيه دالم سياستن.


text:
دالم سربوان تربهارو کيرا٢ ڤوکول 2.45 ڤتڠ کلمارين، ڤوليس مپربو کوندومينيوم دباتو اوبن، ڬلوڬور دسيني دان مرمڤس ڤلباڬاي جنيس داده يڠ برنيلاي همڤير RM500,000.
منوروت کتوا ڤوليس نڬري، داتوق سري ؞ي. تايۏيڬن، دالم سربوان سام، ڤوليس توروت مناهن دوا للاکي براوسيا 54 دان 40 تاهون ورڬ تمڤتن يڠ دڤرچايا؞ي دالڠ سينديکيت تربابيت.
سوسولن تڠکڤن ايت، اوجر بلياو، ڤوليس کمودينڽ مناهن دوا للاکي براوسيا 51 دان 47 تاهون دڤرچايا؞ي اهلي سينديکيت سام دباترورث دان باين لڤس دسيني ترماسوق ڤنجاوت عوام.
”سلا؞ين ايت، کيت توروت مرمڤس توجوه بواه کندرا؞ن ماسيڠ٢ ليم بواه کريتا دان دوا بواه موتوسيکل سرتا سأوتس جم تاڠن ميواه.
”توروت دبکوکن تيڬ اکا؞ون بڠک دڠن نيلاي کسلوروهن يڠ دسيتا کيرا٢ RM274,000،“ کاتاڽ کڤد ڤمبريتا دسيني هاري اين.


text:
فيستيۏل يڠ ڤنوه ورنا-ورني ايت دراسميکن اوليه سلطان سلاڠور، سلطان شراف الدين ادريس شاه بوکن سهاج سباڬاي ڤرودوک ڤلنچوڠن نڬارا تتاڤي توروت منجادي ڤنندا ارس باڬي ايندوستري لنسکڤ دان هورتيکولتور نڬارا.
برتيماکن 10 کڬميلڠن فلوريا، فيستيۏل يڠ برلڠسوڠ دأنجوڠ فلوريا، دسيني ايت سلارس دڠن حسرت کراجا؞ن دالم منجاديکنڽ ستارا دڠن فيستيۏل توليڤ بلندا يڠ دأداکن دکيوکينهوف، بلندا ستياڤ تاهون.
فلوريا دراج ڤوتراجاي 2018 مڠتڠهکن ببراڤ کومڤونن بهارو يڠ داڤت مناريق ڤڠونجوڠ انتاراڽ، Wonder Garden يا؞يت تامن٢ يڠ دڤاميرکن خاص اونتوق ممڤرايڠتي ستياڤ ڤڠنجورن فلوريا سجق 2007.
سلا؞ين ايت، Miniature Garden ڤولا ممباوا ايليمن اونيک ڤرکامڤوڠن ميني لڠکڤ سلا؞ين The Wonder of Bonsai دان Suiseki يڠ ممڤاميرکن ڬوبهن ڤوکوق بونساي.
توروت منجادي ڤرهاتين اداله تامن دراج ڤيراق يڠ ممبري ڤلواڠ کڤد ڤڠونجوڠ مپقسيکن سنديري ريڤليکا ايستان کنڠن کوالا کڠسر دان ارچا لابو سايوڠ دتڠه کولم يڠ دکليليڠي بوڠا ورنا-ورني دأينسڤيراسيکن درڤد تامن دراج، سلا؞ين ريڤليکا منارا جم کوالا کڠسر.
توروت براڠکت مڠيريڠي سلطان سلاڠور اياله تڠکو ڤرمايسوري سلاڠور، تڠکو ڤرمايسوري نورعشيقين. توروت حاضير تيمبلن ڤردان منتري، داتوق سري دوکتور وان عزيزه وان اسماعيل.


text:
كتوا ڤڠاره JBPM محمد همدان واحد بركات چوتي ڤرايان سباپق 20 ڤراتوس درڤد 14,500 اڠڬوتا بومبا دسلوروه نڬارا دبكوكن.
”سلاين مريک يڠ برتوڬس د290 بومبا سلوروه نڬارا كيت جوڬ ملتقكن اڠڬوتا د18 لوكاسي دلبوه راي اوتارا سلاتن دان لبوه راي ڤنتاي تيمور اونتوق ممنتاو ڤرڬرقن ترافيک اورڠ راماي ڤولڠ ككامڤوڠ هالمن.
”JBPM بكرجاسام دڠن اڬينسي٢ اونتوق منجالنكن توڬس ڤمنتاوان سڤنجڠ سمبوتن عيدالفطري“ كاتاڽ دالم سيدڠ اخبار دسيني هاري اين.
تردهولو محمد همدان ممولاكن كتوا ڤڠاره JBPM يڠ بهارو برمولا هاري اين.
كتيبان بلياو دإيبو ڤجابت JBPM دسمبوت ڤڠوروسن كانن دان ڤڬاواي٢ جابتن.
سبايق تيبا محمد همدان منريما تابيق حرمت دان ملاكوكن ڤمريقسان كاولن حرمت.
بلياو دلنتيق سباڬاي كتوا ڤڠاره JBPM برقوات كواس سمالم باڬي مڠڬنتيكن داتوق سري وان محمد نور ابراهيم يڠ برسارا واجب ڤد 2 مي لالو.


text:
بول دري حامايكا يڠ مرا؞يه كجوارا؞ن برڬندا باڬي اچارا 100 ميتر دان 200 ميتر ڤد سوكن اوليمڤيک 2008، 2012 دان 2016، منددهكن بلياو مڠاڬومي مايكل جونسن يڠ مرا؞يه امڤت كجوارا؞ن اوليمڤيک.
”ساي سريڠ ماهو منجادي جوارا اوليمڤيک سڤرتي دي (جونسن) سجق دري كچيل دان جونسن منجادي ايدولا ساي كران تله مرا؞يه باپق كجايا؞ن،“ كات بول، 30.
بلياو بركات دمكين دهادڤن 3,000 حاضيرين دالم چرامه برتاجوق ’Lightning Bolt Transformation: The Usain Bolt Code‘ يڠ دكنداليكن ڤڠاچارا دان ورتاون CNN اينترناسيونل، ريچد كويس، دسيني سمالم.
”اي بوكن ڤرجالنن يڠ موده اونتوق ساي براد دكدودوقن سكارڠ. باپق يڠ ترڤقسا دقربانكن ترماسوق ملوڤاكن حسرت بركومڤول برسام راكن لا؞ين.
”نامون ساي ڬمبيرا منداڤت سوكوڠن درڤد كلوارڬ دالم اولهراڬ،“ كات جوارا اوليمڤيک دان دنيا ايت. - برنام


text:
ا؞ير مات نورالهميزا، 29، سنتياس تومڤه مميکيرکن قدرة ديري دان سواميڽ يڠ تيدق ممڤو منچاري رزقي لبيه دمي ممبلي ڤاکاين بهارو اونتوق انق٢ مريک يڠ ماسيه کچيل.
هاري اين، ا؞ير مات وانيتا ايت تومڤه لاڬي. چوما کالي اين دي مناڠيس بوکن کران سديه، سباليقڽ ترهارو دان ڬمبيرا اڤابيلا مريک سکلوارڬ برڤلواڠ منججقکن کاکي دڤاسر راي مايدين، کوبڠ کريان اونتوق ممبلي بله کلڠکڤن راي.
”کالي تراخير کامي سکلوارڬ مماکاي باجو بهارو ڤد 1 شوال ليم تاهون لالو کتيک انق سولوڠ، محمد رازين حاريث، 7، براوسيا دوا تاهون کتيک ايت.
”دسببکن تياد دو؞يت، اديق-براديق دي يڠ سکارڠ براوسيا 5، 4، دان 3 تاهون بلوم ڤرنه مراس ملارم باجو راي بهارو دان هاڽ ڤاکاي باجو ترڤاکاي دبري اورڠ،“ کات وانيتا ايت.
کلوارڬ نورالهميزا مروڤاکن انتارا 70 ڬولوڠن اصناف درڤد 10 کلوارڬ يڠ دباوا ممبلي-بله سمڤنا ڤروڬرم بلي راي کلب ميديا کلنتن دارالنعيم (Kemudi) – کيت کوڠسي، دسيني هاري اين.
سومبڠن ترسبوت دسمڤايکن اوليه بوندا ساودارا يڠ دڤرتوان اڬوڠ، سلطان محمد V، داتوق تڠکو سلواني سلطان يحيى ڤيترا.


text:
واکيلڽ، محمد غزالي داوود، 62، ايکن ترسبوت برجاي دتڠکڤ مڠڬوناکن قاعده چنديق دسوڠاي لوبوق جوڠ، کامڤوڠ تريسيق.
منوروتڽ، مريک مڠمبيل ماس لبيه ساتو جم اونتوق مناريق ايکن برکنا؞ن کتبيڠ سوڠاي مڠڬوناکن تالي.
”اين مروڤاکن تڠکڤن ايکن ڤاتين تربسر يڠ ڤرنه کامي داڤت. سجوجورڽ تڠکڤن اين امت مڠجوتکن کامي سموا،“ کاتاڽ دسيني هاري اين.
محمد غزالي ممبريتاهو، حاصيل تڠکڤن ايت دجوال دڠن هرڬ RM15 سکيلوڬرم.
کاتاڽ، سهيڠڬ کيني 120kg ايکن ترسبوت تله دجوال کڤد ڤندودوق ستمڤت.
”باکي درڤد ايکن ترسبوت دأڬيهکن کڤد راکن٢ يڠ تله ترليبت دالم کرجا٢ ترسبوت،“ اوجرڽ.


text:
جوسترو، دمي توڬس سلا؞ين تڠڬوڠجواب يڠ دڤيكول، دي ترڤقسا اكور اونتوق ممباوا سي كچيل يڠ كيني سوده مڠينجق اوسيا توجوه بولن كلوكاسي ڤڠڬامبرن.
كات يانا، جوجورڽ دي تيدق مڠالمي سبارڠ مسئله اونتوق ممباوا أيش ايكوت بكرجا ممندڠكن انقڽ ايت سأورڠ يڠ موده مسرا دڠن اورڠ سكليليڠ سلا؞ين ڤنداي باوا ديري.
أيش ماسيه مپوسو بادن سبب ايتوله ساي كنا باوا دي كمان-مان ترماسوقله كسيت ڤڠڬامبرن.
شكور الحمدﷲ، دي سڤرتي ممهمي توڬس ساي سباڬاي ڤلاكون دان تق باپق كرينه. أيش سأورڠ بايي يڠ موده دأوروس دان سموا كرو سوک لاين دي.
تمبه يانا، 33، دي دان سوامي، فضيل زهاري ميمڠ تيدق برچادڠ مڠوڤه ڤمبنتو رومه اونتوق منجاڬ أيش.
سجق حاميل ، ميمڠ ساي دان سوامي تق اد چادڠن نق اوڤه ڤمبنتو اتاو هانتر أيش كرومه ڤڠاسوه.
موڠكين فوبيا دڠن بريتا تنتڠ كيس درا كانق٢ سلا؞ين كامي ميمڠ نق بسركن أيش دڠن چارا كامي سنديري.
سمنتله ايت، يانا اتاو نام ڤنوهڽ نورليانا سمس الدين امت سيليكتيف دالم منريما تاورن برلاكون.


text:
منتريڽ، داتوق سري مدذير بركات، ساتو جاوتنكواس ڤنديديقن اول كانق٢ دتوبوهكن باڬي منچاري قاعده تربا؞يق اونتوق منيڠكتكن ڤوتينسي ڤراسكوله كراجا؞ن.
كاتاڽ، جاوتنكواس يڠ دسرتا؞ي ڤاكر دري كمنترين ترسبوت، جابتن كباجيكن مشاركت (كمس)، جابتن ڤرڤادوان نڬارا دان اينتڬراسي ناسيونل (JPNIN)، جابتن اڬام إسلام (جاكيم)، كمنترين ڤمباڠونن وانيتا، كلوارڬ دان مشاركت سرتا ڤرمات نڬارا (ڤرمات).
”جاوتنكواس تربابيت اكن مونچول قاعده تربا؞يه اونتوق مپلارس مودول ڤمبلاجرن كانق٢ برمولا دري ڤراسكوله كراجا؞ن سباڬاي ڤرسياڤن اونتوق مريک ماسوق تاهون ساتو.
”كيت اكن مليهت كڤرلوان اونتوق منمبه با؞يق ڤنديديقن اول كانق٣ سديا اد. موڠكين كيت اكن مپلارس اكتيۏيتي كأوڤايا؞ن اوسيا مريک،“ كاتاڽ دسيني هاري اين.
ترداهولو، بلياو مپمڤايكن بياسيسوا كڤد 48 ڤلاجر تيڠكتن ليم دالم مجليس كاسيهي ڤكبون دان ڤپامڤاين سكيم بياسيسوا انق ڤكبون RISDA دا؞يره ڤادڠ. تراڤ 2017.


text:
سباليقڽ PKBM مڠصحكن سمبيلن ڤلومبا، ترماسوق جاڬوه كيرين نڬارا، محمد عزيزولحسني اوڠ تله مندفتركن ڤپرتا؞ن مريک سلڤس تاريخ توتوڤ ڤپرتا؞ن، جمعة ميڠڬو لڤس.
ڤريسيدن، داتوق ابو سامه عبدالواهب ممبريتاهو، اڤابيلا محمد عزيزولحسني مڠصحكن كموڠكينن هاڽ مپرتا؞ي ساتو اچارا يا؞يت كيرين دالم سوكن SEA 2017 راماي ممبوات تڠڬڤن كونونڽ اد نڬارا دأسيا تڠڬارا اكن ممبويكوت اتاو ملاكوكن سابوتج.
“كيرين ايليت للاكي بوليه دإشتهاركن سباڬاي تيدق صح كيراڽ هاڽ دوا نڬارا يڠ مپرتا؞ي اچارا ترسبوت.
“سكيراڽ اچارا اين برلاكو، ڤلواڠ محمد عزيزولحسني اونتوق مرڠكول ڤيڠت امس اكن بركچاي دالم سكليڤ مات،” كاتاڽ دالم كپاتا؞ن يڠ دكلواركن بارو٢ اين.
اچارا برباسيكل سوكن SEA ک-29 مناوركن كسلوروهن 20 ڤيڠت امس، 13 ڤيڠت دالم اچارا تريک، ليم باڬي اچارا لبوه راي سرتا دوا اونتوق اچارا BMX.


text:
”بريتا تيدق بنر اين دسيبارکن اوليه ڤيهق يڠ تيدق برتڠڬوڠجواب سوڤايا ڤنروک هيلڠ کيقينن کڤد KPF، دان مڠهاسوت ڤنروک اڬر مڠلوارکن ڤڬڠن مودل شير مريک سڬرا سبلوم دبکوکن،“ کات KPF دالم ساتو کپاتا؞ن هاري اين.
KPF برکات سينديکيت ڤنولرن بريتا ڤلسو ايت چوبا مڠمبيل کسمڤتن مناورکن خدمت دان منجادي ڤڠنتارا باڬي اوروسن اونتوق منبوس مودل شير دأيبو ڤجابت KPF دڠن مڠناکن چج سهيڠڬ RM100 کڤد ڤنروک.
لمباڬ KPF ممندڠ سيريوس ڤرکارا ترسبوت کران بوليه منججسکن ڤرنياڬا؞ن دان نام با؞يق کوڤراسي سرتا برسديا مڠمبيل تيندقن تڬس کأتس ڤپيبار فتنه اين مڠيکوت سالورن يڠ سواجرڽ.
ڤنروک دمينتا تيدق ترڤداي دڠن بريتا ڤلسو ترسبوت سباليقڽ منداڤتکن معلومت يڠ تڤت دڠن مروجوع تروس کڤد سالورن راسمي KPF دان ڤڠوروسن رانچڠن FELDA سلا؞ين تيدق مڠڬوناکن خدمت ڤيهق کتيڬ، کاتاڽ.
”سباڬاي انتارا کوڤراسي تربا؞يق نڬارا، لمباڬ دان ڤڠوروسن KPF سدڠ ڬيات منروسکن اوسها ممڤلباڬايکن ڤلابورن دان ڤرنياڬا؞ن يڠ ممڤو منجان کأونتوڠن يڠ اوڤتيموم دان ممبري ديۏيدن يڠ با؞يق سرتا ڤلباڬاي ڤرخدمتن کڤد اهلي KPF.


text:
بڬيندا برتيته دالم سيتواسي ’دنيا تنڤا سمڤادن‘ كيني كأدان كسلامتن تيدق بوليه درامل دان ددوڬ كران اڤ سهاج بوليه برلاكو ڤد بيلا٢ ماس.
”اڤ سهاج يڠ برلاكو كڤد نڬارا جيرن اكن توروت ممبريكن كسن كڤد نڬارا كيت عاقبة تياد ’سمڤادن‘ يڠ كوكوه اونتوق مڠهالڠ سڬالا بنتوق انچمن.
”اوليه ايت سموا ڤيهق ڤرلو سنتياس ڤيكا دان بروسڤادا باڬي مڠهادڤي سبارڠ ڤركارا اتاو كجادين يڠ تيدق دأيڠيني“ تيته بڬيندا ڤد مجليس ڤپمڤاين سومبڠن كويه راي كڤد اڠڬوتا كسلامتن دان ڤتوڬس دسمڤادن مليسيا-تايلند دمسجد كواندون دسيني سمالم.
تردهولو كتيبان توان سيد فائزالدين يڠ مرڠكڤ كومندر ريجيمن 504 عسكر وطنيه تنترا دارت مليسيا دسمبوت اوليه تيمبلن ڬابنور ولايه ساتون چرووات كلياڠكلاو.
توانكو سيد فائزالدين توروت سيڠڬه دسكوله خوان دون ۏيتتايا دسيني باڬي مپرهكن سومبڠن مجليس اڬام إسلام دان عادة استعادة ملايو ڤرليس (MAIPs). – برنام


text:
محمد سڤيان صافي 49 دري کامڤوڠ بوکيت مرباو سلينسيڠ ڤاسير ڤوتيه برکات دي ساڠت مپاپڠي لمبو براوسيا 3 تاهون 2 بولن درڤد باک ’Charolais‘ ترسبوت مسکيڤون ترڤقسا برهابيس واڠ دان ماس.
محمد سڤيان برکات نيلاي ترکيني ابو دڤاسرن سوده منچچه RM20,000 نامون دي تيدق برحسرت منجوالڽ کڤد سسياڤا ستاکت اين لبيه٢ لاڬي مڠنڠکن ابو لمبو ڤرتام لاهير دباوه جاڬانڽ.
”ساي مولا ممليهارا لمبو ڤد 2012 سباڬاي هوبي دان تيڬ تاهون کمودين منجادي ’بيدن‘ مپمبوت کلاهيرن ابو ڤد سواتو ڤاڬي رابو. اصطلاح يڠ بياسا اورڠ ڬونا اياله ’انق کاندڠ‘ معصودڽ بوکن انق لمبو ڤليهاران يڠ دبلي درڤد اورڠ لاين تاڤي لاهير دالم کاندڠ ڤميليق سنديري.
”ابو تيدق باپق راڬم ساي منديکنڽ دوا کالي سهاري يڠ مڠمبيل ماس دوا جم ستياڤ کالي اونتوق ممبواڠ سڬالا داکي دان کوتورن باڬي ممستيکن بولو ڤوتيهڽ برسيه“ کاتاڽ کتيک دتموي دالم ڤاميرن ڤردان دأيکسڤو تاني دان هيجاو 2018 دڤادڠ ڤردان دسيني هاري اين.
سمنتارا ايت محمد سڤيان برکات ابو ماکن 15 کيلوڬرم ددق کاچڠ سويا ستياڤ هاري دان دي ممبلنجاکن همڤير RM1,000 ستياڤ بولن اونتوق بکلن ماکنن کسموا امڤت ايکور لمبو ميليقڽ.


text:
والاوڤون تيڠڬل دالم كأدا؞ن يڠ سربا ككورڠن، به ماسيه لاڬي كليهتن چوكوڤ صيحة بيارڤون ستروكتور بادنڽ يڠ سماكين ممبوڠكوق كران دمامه اوسيا سلا؞ين ڤرچاكڤنڽ يڠ ماسيه لاڬي لنچر دان اڤ يڠ ڤليق ڤد اوسيا ايت دي ماسيه لاڬي مروكوق.
دي مروڤاكن انق كدوا درڤد سبلس اديق براديق دان تله ڤون بركهوين سباپق امڤت كالي سڤنجڠ هيدوڤڽ.
“ساي ممڤوپا؞ي ليم اورڠ انق نامون سمواڽ تله منيڠڬل دنيا. چوچو ساي ڤولا سراماي 12 اورڠ، چيچيت 17 اورڠ دان ڤيوت 2 اورڠ. كأمڤت-امڤت ايستري ساي اد يڠ برچراي هيدوڤ دان اد يڠ منيڠڬل دنيا.
“سكارڠ ساي تيڠڬل برسام چوچو٢ ساي. سموا ساودارا ساي جوڬ تله ڤون منيڠڬل دنيا. يڠ تيڠڬل هاپاله ساي. اڤ يڠ ساي ماهو چوما كماتين. چوچو٢ ساي سمواڽ سوده بسر،” كات به ڬوتو كڤد Merdeka.com.
كتيک براوسيا 122 تاهون، اهلي كلوارڬاڽ سوده ڤون ممبوات ڤرسديا؞ن اونتوق كماتين به ڬوتو.
منوروت ساله سأورڠ چوچوڽ، سورينتو، مريک سوده ممبوات ڤرسياڤن اونتوق كماتين به ڬوتو نامون عمورڽ ماسيه ڤنجڠ.
“باتو نيسن تله دبوات ڤد 1992. (اين برمعنا) سوده 24 تاهون برلالو،” كاتاڽ.
تمبه سورينتو، والاوڤون داتوقڽ سأورڠ ڤروكوق تڬر، دي تيدق ڤرنه دسرڠ باتوق يڠ سيريوس سلا؞ين ممڤو مماكن سڬالا جنيس ماكنن تنڤا مراس راڬو اكن كسنڽ ترهادڤ كصيحتن.
والاوڤون اوسياڽ يڠ كيني منچچه 145 تاهون، نامون دي ماسيه بلوم بوليه دكلاسيفيكاسيكن سباڬاي ‘للامي ڤاليڠ توا ددنيا’ بيارڤون كاكيتاڠن دجابتن ريكود ايندونيسيا سوده مڠصحكن تاريخ لاهيرڽ.
برداسركن لاڤورن درڤد ميديا ايندونيسيا ايت، بادن بيبس ڤرلو مڠصحكن كصحيحن ريكود به ڬوتو سبلوم بوليه دڬلر ‘ڤاليڠ توا ددنيا’.


text:
هيروادي هاشيم، 38، ددعوا تله ممبري اتاو مريک-ريک كترڠن ڤلسو دڠن مقصود هندق مپببكن (اتاو مڠتاهو؞ي موڠكين بهاوا) سارينا قاسم، 34، يڠ بكرجا دسبواه شريكت سواستا دسابيتكن دڠن كسالهن سيكشن 39B اكتا داده بربهاي 1952 يڠ مڠيكوت اوندڠ٢ بوليه دحكوم ڬانتوڠ سمڤاي ماتي.
ڤربواتن ايت ددعوا دلاكوكن ڤجابت ڤڬاواي ڤپياست بهاڬين سياستن جنايه نركوتيک، ايبو ڤجابت ڤوليس دا؞يره (IPD) امڤڠ جاي، هولو لاڠت، دكت سيني ڤد ڤوكول 11.30 ڤاڬي، 29 جون لالو.
دي ددعوا مڠيكوت سيكشن 194 كانون كسيقسا؞ن يڠ ممڤراونتوقكن حكومن ڤنجارا مكسيموم 20 تاهون دان دندا.
سكيراڽ سسأورڠ يڠ تيدق برساله دسابيتكن دان دحكوم بونوه دسببكن كترڠن ڤلسو ايت، مک اورڠ يڠ ممبري كترڠن ڤلسو ايت هندقله دسيقسا سام اد دڠن بونوه اتاو دڠن سيقسا؞ن يڠ ترسبوت دهولو.
تيمبلن ڤندعوا راي، ڬوه اي رين تيدق منچادڠكن جامينن كران كسالهن دباوه سيكشن اين تيدق بوليه دجامين سلا؞ين اين اداله كسالهن سريوس ڤڬوام، جاميل محمد شفيعي يڠ مواكيلي هيروادي مموهون جامينن دبنركن اتس السن انق ڬوامڽ سأورڠ ڤنجاوت عوام يا؞يت ستيا؞وسها سوليت كانن منتري بسر ڤرليس دان ڤرلو منڠڬوڠ امڤت انق.


text:
لبيه تراڬيس اڤابيلا كڤالا كدوا-دوا بله تاڠن دان كاكي مڠسا يو سو كيم 74 يڠ لومڤوه سجق ببراڤ بولن لالو ايت دتانم ماناكالا بادنڽ ڤولا دچمڤق كدالم لوبڠ ڤمبنتوڠن دبلاكڠ رومه مريک.
باڬايماناڤون تيندقن للاكي تربابيت يڠ چوبا منوتوڤ ڤربواتن كجم ايت تربوڠكر اڤابيلا جيرنڽ ممبوات لاڤورن ڤوليس سمالم دان ممينتا سياستن دلاكوكن ستله مندڠر ڤرتڠكرن دوا برانق ايت كيرا٢ ڤوكول 7 ڤتڠ.
كتوا جابتن سياستن جنايه نڬري سينيور اسيستن كوميسيونر يحي عبدالرحمن بركات سڤاسوقن اڠڬوتا ڤوليس داتڠ كرومه سوسڤيک اونتوق ڤمريقسان سبلوم مليهت سأورڠ للاكي منايقي كريتا چوبا برڤاته باليق ستله مپدري كريتا چوبا برڤاته باليق ستله مپدري كحاضيرن ڤيهق بركواس.
منوروتڽ للاكي براوسيا 52 تاهون يڠ مروڤاكن انق مڠسا ايت برجاي دتڠكڤ دان دباوا كرومهڽ سبلوم منونجوقكن سبواه بيليق درومه ايت يڠ ترداڤت باپق كسن داره.
”سوسڤيک كمودين منونجوقكن كڤد ڤوليس بهاڬين بلاكڠ رومهڽ دان منموكن كڤالا مانسي يڠ دڤوتوس سبلوم ممبريتاهو بادن باڤاڽ ڤولا دبواڠ كدالم لوبڠ ڤمبنتوڠن سدالم 1.5 ميتر.
”للاكي يڠ تله تيڬ بولن مڠڠڬور ايت منونجوقكن سبيله ڤارڠ سڤنجڠ 76 سينتيميتر دڤرچاياي دڬوناكن ممبونوه باڤاڽ دالم سبواه بيليق درومه ترسبوت“ كاتاڽ كتيک دتموي دلوكاسي كجادين دسيني سمالم.


text:
کمنترين ڤنديديقن دالم ساتو کپاتان ممبريتاهو سباپق 1,102 ڤتوڬس ڤڤريقسان تله دلانتيق باڬي ممستيکن ڤڤريقسان ايت برجالن لنچر سڤرتي دجدوالکن.
”لمباڬ ڤڤريقسان ايڠين مڠيڠتکن سموا چالون اڬر مروجوع کڤد جدوال وقتو ڤڤريقسان STAM 2018 اونتوق معلومت مڠناي ماس ڤڤريقسان سرتا ارهن دان امرن يڠ ڤرلو دڤاتوهي سماس ڤڤريقسان ترسبوت برلڠسوڠ“ کات کمنترين دالم ساتو کپاتان دسيني هاري اين.
تمبهڽ جدوال وقتو ڤڤريقسان بوليه دموات تورون درڤد لامن ويب لمباڬ ڤڤريقسان دعلامت lp.moe.gov.my
”چالون دأيڠتکن سوڤايا ممباوا کد ڤڠنلن ماسيڠ٢ کڤوست ڤڤريقسان باڬي ممستيکن ڤڠوروسن دان ڤڠندالين ڤڤريقسان برجالن دڠن لنچر“ کاتاڽ.


text:
ڤرينته ريمن دباوه سيكشن 117 كانون تاتاچارا جنايه ترهادڤ سوسڤيک براوسيا 52 تاهون ايت دكلواركن ماجيستريت سيتي سلوا جعفر دمحكمه ماجيستريت دسيني.
سوسڤيک يڠ مماكاي باجو ڤوتيه برجالور هيتم دان برسلوار هيتم سبلوم ايت دباوا كمحكمه ڤد ڤوكول 11.05 ڤاڬي دڠن دأيريڠي اڠڬوتا ڤوليس ايبو ڤجابت ڤوليس دا؞يره (IPD) ايڤوه.
للاكي يڠ دبركس سمالم ايت دتاهن باڬي ممبنتو سياستن مڠيكوت سيكشن 302 كانون كسيقسا؞ن كران ممبونوه يڠ ممباوا حكومن ماتي منداتوري جک سابيت كسالهن.
دالم كجادين دسبواه رومه دكامڤوڠ كنتن بارو دكت چمور سمالم، ميت يو سو كيم، 74، دتموكن ددوا لوكاسي براسيڠن دڠن كڤالا، كدوا-دوا بله كاكي دان تاڠن دتانم ماناكالا بهاڬين بادن ڤولا دبواڠ كدالم لوبڠ ڤمبتوڠن سدالم 1.5 ميتر.
ڤربواتن ترسبوت دڤرچايا؞ي دلاكوكن انق للاكيڽ سكيتر تڠه مالم سمالم سبلوم سوسڤيک چوبا ملوڤوسكن ميت باڤاڽ ايت دڠن چارا منانم دان ممبواڠڽ دبلاكڠ رومه.


text:
توليسن جاوي اداله ساتو سني ڤنوليسن يڠ تله وجود برابد-ابد لاماڽ دنوسنتارا. کمونچولنڽ برکأيت سچارا لڠسوڠ دڠن کداتڠن اگام ﺇسلام کنوسنتارا. توليسن جاوي برأصل دري توليسن عرب دان مروڤاکن حروف٢ عرب يڠ دماسوقکن کدالم سيستم ڤنوليسن بهاس ملايو. توليسن جاوي اداله توليسن راسمي باگي نگارا بروني دان دگوناکن دڠن ملواس دمليسيا، فيليڤينا سلاتن دان ايندونيسيا ڤد سواتو کتيک دھولو.
توليسن جاوي اداله انتارا توليسن تراول يڠ ڤرنه دتموكن. توليسن اين تله برکمبڠ سجق زمان کراجأن ﺇسلام ڤاسي کمودين کزمان کراجأن ملاک، زمان کراجأن جوهر دان جوگ اچيه ڤد ابد ک17. بوقتي کوجودن توليسن اين د مليسيا اداله دڠن ترجومڤاڽا باتو برسورت ترڠگانو يڠ برتاريخ H702 اتاو M1303 مانکالا توليسن رومي يڠ ڤاليڠ اول دتموا اداله ڤد اخير کورون ک19. اين منونجوقکن توليسن جاوي تله سمڤأي کنگارا اين لبيه اول بربنديڠ توليسن رومي. توليسن جاوي مروڤاکن توليسن راسمي باگي نگري-نگري ملايو تيدق برسکوتو سماس ڤڠواسأن بريتيسه. کيني توليسن اين دگوناکن دالم اوروسن اگام ﺇسلام دان عادة ايستيعادة ملايو يڠ كباڽقنڽ دجوهر، قدح، کلنتن، ڤرليس دان ترڠگانو .
ڤد زمان دهولو، توليسن جاوي مماءين ڤرانن ڤنتيڠ دالم مشارکت. اي دگوناکن سباگاي ڤرانتارا ڤنتيڠ دالم سموا اوروسن ڤنتدبيرن، عادة ايستيعادة دان ڤرداگڠن. چونتوهڽ دگوناکن دالم ڤرجنجين٢ ڤنتيڠ انتارا ڤيهق٢ دراج ملايو دڠن ڤيهق٢ برکواس ڤورتوگيس، بلندا دان ايڠگريس. سلاٴين ايت، ڤمشھورن مرديک 1957 باگي نگارا مليسيا انتارا لاٴين جوگ ترتوليس دالم سکريڤ جاوي.
توليسن اتاو سکريڤ جاوي تله برڤرانن سباگاي سکريڤ ڤنتدبيرن، کاگامأن دان کبوداياٴن سمنجق زمان برزمان، خصوصڽ سمنجق کراجأن ملاک وجود ڤد اول ابد کليم بلس. ڤرانن توليسن جاوي تله برکمبڠ ماجو ملالوٴي سجاره تانه اٴير دان کڤولاوان ملايو (نوسنتارا) دان برڤرانن ڤنتيڠ دالم سموا اوروسن ڤنتدبيرن، عادة ايستيعادة دان ڤرداگڠن. ڤرجنجين٢ ڤنتيڠ انتارا ڤيهق٢ دراج ملايو دڠن ڤيهق٢ برکواس ڤورتوگيس، بلندا دان ايڠگريس کسمواڽ ترتوليس دالم سکريڤ جاوي. ڤرجنجين-ڤرجنجين سڤرتي انتارا سير ستامفورد فرليس دڠن ڤيهق دراج جوهر، ڤرجنجين ڤڠکور
1874 ، ڤمشھورن مرديک 1957 انتارا لاٴين جوگ ترتوليس دالم سکريڤ جاوي. اخبار دان مجله سڤرتي اوتوسن ملايو، اوتوسن زمان، مستيکا دان لاٴين٢ امت ڤوڤولر دان براوليه تمڤت يڠ ايستيميوا دکالڠن اورڠ ملايو. توليسن جاوي ڤرنه ملالوٴي زمان گميلڠ دالم ڤلبگاي کماجوان برصفة سسترا، ڤنتدبيرن دان ڤرجواڠن سيلم .
ڤرجواڠن اول ڤوليتيک تمڤتن د سمننجوڠ تانه ملايو دان ڤرگرقن ڤرسورتخبرن جوگ مڠگوناکن جاوي سلوروهڽ. دالم ڤرکمبڠن اين، اخبار ملايو ڤرانقن (1907) دان اوتوسن ملايو يڠ دتربيتکن ڤد 1939 مڽلور گرقن ناسيوناليسمى ملايو سهيڠگ مڽومبڠ کڤد تنگ سکوتو دان ڤرجواڠن ممردککن تانه اٴير ڤد 31 اوگوس 1957 ستله ملالوٴي ڤلبگاي تاهڤ دان ڤروسيس کسوکرن. توليسن ملايو ماله منجادي ڤڽالور اينتليک دان ڤوليتيک اوتام کڤد مشارکت ﺇسلام دان اورڠ ملايو. خصوصڽ سبلوم 1960 بوليه دکاتکن سمواڽ مڠحياتي ڤنوليسن اتاو ڤروتوسن دالم توليسن جاوي. اڤاته لاگي، ڤڠاجرن مات ڤلاجرن ﺇسلام ترماسوق ڤنديديقن ممباچ القرءان راتا٢ دأجر ملالوٴي توليسن جاوي. بهاوا جالينن توليسن جاوي دڠن ڤرادبن سيلم تيدق داڤت دساڠکل لاگي.
مانکالا سکريڤ رومي براوليه ڤيليهن دان ڤڠگونان يڠ لبيه مڽلوروە دالم سيستم ڤمبلاجرن جاوي لاما کلامأن ترڤيڠگير دان لنتس منجادي مات ڤلاجرن سمڤيڠن. ڤد 1980 خصوصڽ جاوي مولاي منورون ڤمکاينڽ باءيق دسکوله ماهوڤون دسکيتر کهيدوڤن لاٴين. ڤروتوسن٢ راسمي دراج جوگ ترهنتي دالم سکريڤ جاوي ڤد تاهون 1979. دالم ڤد ايت، هارين اوتوسن ملايو دان اوتوسن زمان سچارا ميڠگوان مولا منورون ڤنريمأن دان ايدرنڽ. ڤد 1 جانواري 2003 هارين اوتوسن ملايو دبرهنتيکن لنترن کموندورن ايدرن دان ڤمبلين. هارين ترسبوت دجاديکن ڤنربيتن ميڠگوان. اوتوسن زمان ڤولا دبرهنتيکن اءتس الاسن يڠ سام ڤد 31 دسيمبر 2002. سلڤس ايت اوتوسن ملايو دتربيتکن سکالي سميڠگو. مجله٢ سڤرتي مستيکا، قيبلت دان لاٴين لاٴين دالم توليسن جاوي توروت دروندوڠ نصيب نيگاتيف يڠ سام. مستيکا هيدوڤ چراه کمبالي اڤابيلا ايدرنڽ مليبيهي 200000 نسخھ ستياڤ کلوارن ستلھ مڽيارکن کيساح٢ ھنتو, ڤولوڠ, اورڠ بونيان دان لايلاي٢ جلس. بھاوا ڤمباچ تيدق مميليھ توڤيق اتاو تاجوق يڠ برصفة اينتليک.
Tuesday, March 29, 2011
Sejarah Tulisan Jawi
Subscribe to: Post Comments (Atom)
-
Sunat Ab'ad ialah perkara-perkara sunat yang dilakukan semasa solat yang jika tertinggal untuk melakukannya, disunatkan melakukan suju...
-
Perhatikan huruf pertama yang digunakan untuk mengeja sebutan Huruf Jawi Contoh: Huruf Jawi ج = J im Maka gantian ...
-
Rukun Solat ada 13: 1) Niat 2) Takbiratul Ihram 3) Berdiri betul bagi orang yang mampu 4) Membaca Surah al-Fatihah 5) Ruku' beserta &qu...


text:
كتوا ڤوليس دا؞يره جوهر بهارو سلاتن (JBS)، اسيستن كوميسيونر شهورينين جا؞يس بركات، سربوان منروسي اوڤ نودا ڤد ڤوكول 9.30 مالم ايت دبوات دڠن كرجاسام جابتن ايميڬريسين نڬري.
”مريک يڠ دتاهن ترماسوقله سأورڠ للاكي ڤنجاڬ كداي سرتا سأورڠ للاكي دان 67 ڤرمڤوان ورڬ ۏياتنم.
”كسموا يڠ دتاهن براوسيا 18 هيڠڬ 57 تاهون،“ كاتاڽ دالم ساتو كپاتا؞ن، دسيني سبنتر تادي.
سوسڤيک دتاهن اتس ڤلباڬاي كسالهن انتاراڽ براد دمليسيا ملبيهي ماس دتتڤكن دان مميليقي دوكومن ڤرجالنن ڤلسو.
تمبه شهورينين، كسموا سوسڤيک دسرهكن كڤد ڤيهق ايميڬريسين جوهر بهارو اونتوق تيندقن لنجوت.


text:
PLUS دالم كپاتان سمالم بركات ڤمبرين ديسكاون ايت برقوات كواس دري 12.01 ڤاڬي رابو (13 جون) هيڠڬ 11.59 مالم خميس (14 جون).
”ديسكاون اين دتاوركن اونتوق سموا كلس كندران. اي دبريكن كڤد ڤڠڬونا سچارا لڠسوڠ كتيک ممباير اتاو ملاكوكن ترنسقسي بايرن تول دالم تيمڤوه ترسبوت.
”سباڬاي چونتوه سكيراڽ ڤڠڬونا مولا مماسوقي لبوه راي ڤد 8 مالم ثلاث (12 جون) تتاڤي كلوار دري لبوه راي دان ممبوات بايرن تول ڤد 1 ڤاڬي رابو (13 جون) مريک اكن منعمتي ديسكاون ترسبوت“ كات كپاتان ايت.
ديسكاون ايت مرڠكومي ڤمبايرن تول دسموا ڤلازا تول دلبوه راي PLUS دان LPT2 كچوالي دڤلازا تول تنجوڠ كوڤڠ دان باڠونن سلطان اسكندر دتمبق جوهر.
سمنتارا ايت جمبتن ڤولاو ڤينڠ مڠناكن قدر تول سباپق 70 سين باڬي كلس كندران ساتو كلس كدوا (RM3.50) كلس كتيڬ (RM6) كلس كأمڤت (RM12.50) كلس كليم (RM22.50) كلس كأنم (RM30) دان كلس كتوجوه (RM37.50 ڤد 13 دان 14 جون اين.


text:
ڤد سيسي ممڤركنلكن زين العابدين، 54، كڤد ميديا هاري اين، ڤريسيدن FAP، زيريل خير جوهاري ملواهكن كيقيننڽ اكن كممڤوان بكس ڤما؞ين كبڠسا؞ن ايت ممبنتو ڤولاو ڤينڠ مڠهاروڠي باقي موسيم ليڬا سوڤر 2017.
”ڤلانتيقن زينل برقوات كواس اثنين دڤن دان ساي ڤرچاي كيت تله منمو؞ي سأورڠ كتوا جورولاتيه برڤڠالمن يڠ ممڤو مموليهكن كمبالي سماڠت ڤما؞ين سرتا ممستيكن ڤولاو ڤينڠ ككل دالم ليڬا سوڤر،“ كاتاڽ ڤد مجليس يڠ توروت دحاضيري كتوا منتري، ليم ڬوان اڠ.
ڤد مجليس ايت كراجا؞ن نڬري توروت مڠعمومكن دانا تمبهن سباپق RM3 جوتا كڤد FAP.
زين العابدين مڠمبيل اليه توڬس جورولاتيه ايمڤورت اشليي ويسوود يڠ دتمتكن كونتركڽ احد لڤس سوسولن ڤريستاسي همبر سكواد هريماو سجق موسيم 2017 برمولا. - برنام


text:
منتري كصيحتن، داتوق سري دوكتور إيس.سوبرامانيام ممبريتاهو، دوا كاوسن يڠ منجادي هوتسڤوت ديڠڬي يا؞يت AU2، كرامت دان سيكشن 7، شاه عالم دسلاڠور دڤيليه اونتوق ملڤسكن پاموق ترسبوت.
كاتاڽ، ڤندودوق كاوسن AU2، كرامت تله دمعلومكن سأول 26 مچ 2016 يڠ IMR برحسرت اونتوق ممبوات ڤلڤسن پاموق ايديس بروولباچيا سمالم (28 مچ).
“ڤجابت كصيحتن دا؞يره ڬومبق تله ممبوات سمبورن راچون ڤد 26 مچ تاهون لڤس دكاوسن ترسبوت باڬي مڠورڠكن ڤوڤولاسي پاموق ايديس ليار سديا اد.
“ڤد 28 مچ، سباپق كيرا٢ 50 ايكور پاموق ايديس بروولباچيا جنتن دان بتينا دلڤسكن دستياڤ 300 تمڤت دكاوسن AU2 كرامت. سچارا كسلوروهنڽ سجومله 16,000 ايكور پاموق ايديس بروولباچيا تله دلڤسكن،” كاتاڽ دالم ساتو كپاتا؞ن دسيني، بارو٢ اين.
منوروت بلياو، باڬي كاوسن سيكشن 7، شاه عالم، اكتيۏيتي توروت مليبتكن ڤندودوق ستمڤت سدڠ ڬيات دجالنكن دان ڤلڤسن پاموق اكن دلقساناكن سلڤس ايت.
تمبهڽ، ڤلڤسن پاموق ترسبوت يڠ دڤنتاو ڤيهق IMR اكن برتروسن ستياڤ ميڠڬو سهيڠڬ همڤير 60 ڤراتوس پاموق ايديس دكاوسن AU2 كرامت اداله پاموق ايديس بروولباچيا.
كاتاڽ، كاجين منونجوقكن پاموق ايديس بروولباچيا تيدق داڤت مپيبركن ۏيروس ديڠڬي دان اكن مپكت ڤنولرن ۏيروس ديڠڬي كڤد ما؞نسي.
قاعده وولباچيا مروڤاكن قاعده بهارو يڠ دشوركن اوليه ڤرتوبوهن كصيحتن سدنيا (WHO) دان دڬوناڤاكاي دببراڤ نڬارا سڤرتي اوستراليا، چينا، ايندونيسيا، ۏيتنم دان ترماسوق سيڠاڤورا.
“ڤنرڠن دان ڤڠليبتن عوام مڠنا؞ي قاعده اين امت ڤنتيڠ. ڤڠليبتن ڤندودوق ستمڤت تله دجالنكن سجق ڤرتڠهن تاهون لڤس.
“واكيل٢ ڤندودوق دري كاوسن ترسبوت تله ملاوت معمل وولباچيا دIMR اونتوق ممهمي دان مليهت سنديري ڤمبياقن پاموق ايديس بروولباچيا،” كاتاڽ.
اورڠ راماي بوليه مڠاكسيس معلومت تڤت دان تركيني مڠنا؞ي قاعده وولباچيا دلامن سساوڠ http://www.imr.gov.my/wolbachia.


text:
اليف الحفيظ احمد، 24، دجاتوهکن حکومن ترسبوت ستله مڠاکو برساله کتيک ڤرتودوهن دباچاکن دهادڤن ماجيستريت محمد حاريث محمد مازلان.
مڠيکوت ڤرتودوهن، للاکي تربابيت ددعوا تله مڠڬوناکن سباڬاي دوکومن تولين يا؞يت ريسيت راسمي کراجا؞ن مليسيا دان ڤلکت JBPM يڠ دتمڤل ددوا الت ڤمادم اڤي ميليق چاي جي نياڠ، 41، يڠ دکتاهو؞يڽ سباڬاي ساتو دوکومن ڤلسو.
ترتودوه ملاکوکن ڤربواتن ترسبوت دنومبور 12 جالن بسر چندرياڠ، دسيني ڤد ڤوکول 4 ڤتڠ، 16 اوکتوبر تاهون لالو.
ڤرتودوهن ترهادڤ للاکي ايت دبوات مڠيکوت سيکشن 471 قانون کسيقسا؞ن يڠ بوليه دحکوم مڠيکوت سيکشن 465 قانون کسيقسا؞ن يڠ ممباوا حکومن ڤنجارا مکسيموم دوا تاهون اتاو دندا کدوا-دواڽ سکالي.
ڤندعوا؞ن دکنداليکن تيمبلن ڤندعوا راي، فاتين فرحيه نظري ماناکالا ترتودوه دواکيلي ڤڬوام يايسن بنتوان ڬوامن کبڠسا؞ن (YBGK)، هيني سورايا حنفي.


text:
ڤردان منتري تون دوکتور محضير محمد مڠيڠتکن تنتڠ کلوهورن اوندڠ٢ يڠ مروڤاکن ساتو درڤد روکون نڬارا دان کتيدقڤاتوهن ترهادڤ اوندڠ٢ بوليه مپببکن هورو-هارا دان مپوکرکن ڤروسيس ڤموليهن.
”ستياڤ ساتو ڤربواتن کيت ڤرلو مڠيکوت اوندڠ٢ دان ڤراتورن. باڬي ڤردان منتري اتاو راج، منتري اتاو ڤڬاواي ڤنتدبير اتاو ڤوليس، تنترا، سڬالا تيندقن ڤرلو مڠيکوت ڤراتورن٢. جک تيدق مڠيکوت ڤراتورن، مک اکن برلاکو هورو-هارا دالم نڬارا کيت.
”اين امت ڤنيڠ سکالي کران کيت سدڠ چوبا مموليهکن کراجا؞ن ڤمرينته ددالم نڬارا اين. جک تيدق برڤندوکن کڤد اوندڠ٢، مک ڤموليهن نڬارا تيدق اکن برلاکو،“ کاتاڽ.
بلياو برکات دمکين کتيک براوچڤ ڤد ڤرجومڤا؞ن ڤردان منتري برسام ورڬ جابتن ڤردان منتري دداترن ڤردان دسيني هاري اين.
دوکتور محضير برکات کراجا؞ن ممرلوکن اوندڠ٢ يڠ لوهور دان موليا، سرتا يڠ منجونجوڠ کعاديلن اوندڠ٢ يڠ تيدق منکنکن اتاو مڠتڤيکن مان٢ ڤيهق.
منوروت دوکتور محضير، تيدق اد مان٢ ڤيهق يڠ بوليه ممبوات سسوک هاتي اتاو اڤ سهاج کران برکواس والاوڤون دڤريڠکت راج ماهوڤون ڤمرينته.
کاتاڽ، بڠسا برتمدون منريما اوندڠ٢ دان ڤراتورن اونتوق کلڠسوڠن هيدوڤ دان ڤمباڠونن بڠسا. کيت تاهو کيت اداله ساتو بڠسا برتمدون. ”اورڠ يڠ برتمدون، تيدق برڬرق تنڤا ڤراتورن دان اوندڠ٢. جک کيت تيدق اعتراف ڤراتورن اتاو اوندڠ٢، مک کيت تيدق بوليه مندعوا کيت بڠسا برتمدون،“ کاتاڽ.
دوکتور محضير برکات والاوڤون مليسيا مروڤاکن نڬارا ديموکراسي، ڤرکارا اوتام اداله سموا ڤيهق ڤرلو مماتوهي اوندڠ٢ يڠ مليندوڠي رعيت، راج دان ڤمرينتهن.
کاتاڽ، هاڽ اوندڠ٢ يڠ بنر٢ مليندوڠي سموا ڤيهق ڤرلو دتروسکن دان دعملکن.


text:
1. سڬراله تونايكن صلاة بيلا ساودارا مندڠر اذان، والاو باڬايمانا سكاليڤون كادأن كيت.
2. باچله القرءان، بواتله كاجين،دڠرله علمو اتاو برذيكيرله. جاڠن هابيسكن ماس ساودارا ڤد ڤركارا يڠ تيدق ممبري فاءيده.
3. بروسها منچاڤأي دالم بهاس عرب فوسها، كران اي مروڤاكن ساله ساتو شعار اسلام.
4. جاڠن كيت باڽقكن ڤرديبتن دالم سموا اوروسن، والاو باڬايماناڤون كادأنڽ، كران ڤرتيڠكرن ايت تيدق منداتڠكن كبايكن.
5. جاڠن باڽق كتاوا، كران اورڠ يڠ برهوبوڠ دڠن الله برصفة تنڠ دان سريوس.
6. ساودارا جاڠن برڬوراو، كران امة يڠ برجهاد هاڽ مڠنل كسريوسان.
7. جاڠن اڠكت سوارامو لبيه تيڠڬي دري يڠ دڤرلوكن اوليه ڤندڠر، كران يڠ دمكين ايت ڤربواتن بودوه دان مڽاكيتكن.
8. ساودارا جاڠن مڠومڤت سساورڠ، جاڠن مرنداهكن سبارڠ ڤرتوبوهن دان جاڠن برچاكڤ كچوالي كباجيكن.
9. بركنلنله دڠن اورڠ يڠ ساودارا تموي دري كالڠن راكن-راكن ساودارا، سكاليڤون ساودارا تيدق دمينتا بربوات دمكين، كران اساس دعوة كيت اياله كاسيه سايڠ دان بركنلن.
10. كواجيڤن لبيه باڽق دري وقتو، اوليه ايت تولوڠله اورڠ لاين سوڤاي ممنفعتكن وقتوڽ. كالاو ساودارا بروروسن سيڠكتكنله ماس ڤنوناءيانڽ.
.والله اءلم


text:
Delivery to 24 countries is now much cheaper. Click here to learn about new shipping fees to your country.
قڤر سچارا راسميڽ تله دتوبوهکن ڤد تاهون 2000 د سلوۏاکيا، ايروڤه; نامون کامي ممبکلکن بيجي بنيه دري سلوروه دنيا سجق تاهون 1998.
أوبجيکتيف اوتام کامي ترتومڤو کڤد ڤڽرتأن توکڠ کبون دري سلوروه دنيا درڤد سموا بيدڠ کڤنتيڠن اونتوق منچيڤتا ڤڠکالن داتا تنتڠ بيجي بنيه دان تومبوه-تومبوهن بڠک بيجي بنيه دان تومبوه-تومبوهن قڤر دري سلوروه دنيا.
ڤد ماس اين، کامي ممڤوڽاءي 6 چاوڠن اوتام ڬسلوۏاکيا، چزيچيا، أستراليا، اينديا، تايلاند، افريک سلتن دان تنزانياڬ سرتا لبيه 200 ڤمبنتو ڤتوڬس دان ڤڠومڤول بيا بنيه دري سلوروه دنيا.
سکارڠ کامي بوليه مڠومڤول دان ممبکل لبيه درڤد 10 000 سڤيسيايس تومبوه-تومبوهن دري سلوروه دنيا.
If you are looking for anything, you are at the right place! Although we do not have every plant in our collection yet, but we are expanding daily, step-by-step, seed-by-seed, plant by plant. We believe that soon we will be able to supply (almost) anything!
لبيه 10000 بنيه دان تومبوهن درڤد سلوروه ڤلوسوق دنيا اونتوق دجوال - ڤوکوق ڤلم، سيکس، ڤوکوق رينيق دان ڤوکوق يڠ ايکسوتيق سرتا تاهن بکو، تومبوهن براير، تومبوهن کرنيۏور، تومبوهن تاهونن، تومبوهن ساک، رومڤوت-رومڤوت هياسن، سايور-سايورن، دان سباڬايڽ.


text:
تيندقن للاكي يڠ ممندو كريتا هوندا سيتي ايت دكسن دالم اوڤ ڤلباڬاي سمڤنا اوڤ سلامت 13 دڤلازا تول دوتا اره سلاتن، دسيني هاري اين.
تيمبلن ڤڠاره جابتن سياستن ڤڠواتكواسا؞ن ترافيک (JSPT)، اسيستم كوميسيونر مد دالي واحد بركات، كندرا؞ن للاكي ايت دكسن AES كران ممندو ملبيهي كلاجوان دتتڤتكن دساتو كاوسن دري اره اوتارا سبلوم دتاهن دلوكاسي اوڤراسي.
باڬايماناڤون كاتاڽ، كتيک دتاهن، نومبور ڤندفترن كريتا ايت تله دتوكر كڤد يڠ اصل دان حاصيل ڤمريقسا؞ن منموكن نومبور ڤندفترن ڤلسو دسيمڤن دالم كندرا؞ن ترسبوت.
”كيت داڤتي للاكي ايت تله برهنتي دباهو جالن دان منوكر نومبور ڤندفترن ڤلسو كڤد يڠ اصل سبلوم مماسوقي ڤلازا تول سوڤايا داڤت ملڤسكن ديري درڤد دكناكن تيندقن.
”كريتا دان للاكي بركنا؞ن دتاهن اونتوق سياستن لنجوت، مڠيكوت سيكشن 108(3)(f) اكتا ڤڠڠكوتن جالن 1987 كران ممڤاميركن نومبور ڤندفترن ڤلسو،“ كاتاڽ دالم سيدڠ اخبار دلوكاسي اوڤراسي دسيني هاري اين.


text:
جومله ايت اداله حاصيل ڤمريقسا؞ن دبوات ترهادڤ 778 کندرا؞ن دڠن 166 درڤداڽ دأمبيل تيندقن دان انتارا کسالهن ترتيڠڬي مليبتکن چوکاي جالن تمت تيمڤوه، تياد ڤرليندوڠن اينسورنس، لبيه مواتن سرتا تيدق مماتوهي لمڤو اشارة.
ڤڠاره JPJ نڬري، محمد جوهاري مت نور برکات، سراماي 173 اڠڬوتا دان ڤڬاواي ڤڠواتکواس JPJ مڠڬوناکن 31 کندرا؞ن ترليبت دالم اوڤراسي يڠ اکن براخير ڤد 24 جون ايت.
”انتارا ساسرن اوڤراسي ايت اداله ڤنوڠڬڠ موتوسيکل کندرا؞ن کريتا موتور ڤرسنديرين، کندرا؞ن ڤرخدمتن عوام سڤرتي تيکسي سرتا کندرا؞ن بارڠن.
”تومڤوان لبيه دبريکن کڤد ڤمريقسا؞ن کأتس بس ايکسڤريس دڠن 191 بواه بس دڤريقسا دترمينل سمنتارا ڤينڠ سينترل دان ترمينل بس سوڠاي نيبوڠ سلا؞ين 19 لاڬي دڤريقسا دديڤوه بس،“ کاتاڽ کتيک مڠاداکن ڤمريقسا؞ن دترمينل سمنتارا ڤينڠ سينترل دسيني مالم تادي.
يڠ توروت حاضير ڤڠوروس ولايه اوڤراسي-ولايه اوتارا ڤوست ڤمريقسا؞ن کندرا؞ن برکومڤوتر (Puspakom) سنديرين برحد، شمسول احمد شاه عبدالباسط.


text:
ڤڠاره جابتن كسلامتن دالم نڬري دان كتنترامن عوام (KDNKA) بوكيت امان كوميسيونر ڤوليس داتوق سري اچريل ساني عبدالله ساني بركات اين مروڤاكن رمڤسن كونترابن تربسر دمليسيا دتاكت اين سرتا مليبتكن ڤناهنن راماي سوسڤيک يا؞يت سراماي 23 اورڠ.
ڤد سربوان مليبتكن سبواه كيلڠ دفيلدا تڠڬاروه 2، مرسيڠ، سبواه رومه كديامن دتامن جوهر جاي، جوهر بهارو، دان سبواه كيلڠ دنوساجاي، اسكندر ڤوتري، ڤيهقڽ توروت مرمڤس 1,332 كوتق روكوق سلودوڤ ڤلباڬاي جنام، ليم بواه لوري دان 19 بواه موتوكر مليبتكن ڤلباڬاي كندرا؞ن ميواه سڤرتي Vellfire.
”كيت جوڬ منمو؞ي واڠ توناي برنيلاي RM9,645 دان امڤت بيجي ڤيل إيرامين 5. كيت اڠڬركن روكوق سهاج برنيلاي RM6 جوتا ماناكالا مندرا؞ن يڠ درمڤس برنيلاي RM3 جوتا،“ كات بلياو كڤد ڤمبريتا دأيبو ڤجابت ڤوليس دا؞يره مرسيڠ، دسيني هاري اين.
ڤد سربوان ايت جوڬ، سراماي توجوه للاكي ورڬ تمڤتن دان 16 ورڬانڬارا ايندونيسيا دتاهن، برعمور انتارا 24 هيڠڬ 46 تاهون.
منوروت اچريل ساني، سينديكيت ايت يڠ دڤرچايا؞ي ددالڠي سأورڠ ورڬ تمڤتن، تله برڬرق اكتيف سلاما همڤير ستاهون دان مڠڬوناكن كريتا ميواه سباڬاي مودوس اوڤرندي اونتوق مميندهكن بارڠ باڬي مڠابوري مات ڤيهق بركواس.


text:
ڤڠوروس اوڤراسي شريكت ڤڠندالي ڤڠوروسن سيسا ڤڤجل دان ڤمبرسيهن عوام، إي- ايدامن سنديرين برحد (E-Idaman) قدح دان ڤرليس، احمد شارفي محمد سعد بركات، درڤد جومله ترسبوت، سيا ماكنن انتارا ڤاليڠ باپق دكوتيڤ يا؞يت سكيتر 20 تن سهاري.
كاتاڽ، ڤمبذيرن ماكنن سمڤنا بولن رمضان ايت تروس برلاكو دان ڤيهقڽ اكن سنتياس منيڠكتكن كيمڤين كسدرن مڠنا؞يڽ.
”كيت ساڠت برهارڤ مشاركت تيدق ممبذير ماكنن. كيت جوڬ تروس ممڤرڬياتكن كيمڤين سوڤايا ڤمبذيرن اين داڤت دكورڠكن.
”مشاركت جوڬ دنصيحتكن اونتوق مڠيلقكن ڤمبذيرن دان لبيه مڠهرڬا؞ي ماكنن باڬي مڠورڠكن جومله ڤرهانترن سيسا كتاڤق ڤلوڤوسن،“ كاتاڽ كتيک دتمو؞ي سلڤس مجليس بربوک ڤواسا دان سومبڠن عبدالفطري كڤد انق يتيم سرتا ميسكين دساله سبواه هوتيل، دسيني سمالم.
سراماي 50 انق يتيم دان ميسكين دري يايسن سعد سرتا ڤوست جاڬا؞ن همبوسن كاسيه منريما سومبڠن سلا؞ين دراعيكن دالم مجليس ترسبوت.


text:
دالم كجادين كيرا٢ ڤوكول 1 ڤاڬي ايت، مڠسا براوسيا 24 تاهون يڠ سدڠ دالم ڤروسيس ڤنچراين دكاتاكن دسرڠ بكس سواميڽ براوسيا 39 تاهون كتيک براد دكاوسن رومهڽ.
منوروت كتوا ڤوليس دا؞يره بارت دايا، سوڤرينتندن إي. انبالاڬن بركات، سوسڤيک مپرڠ مڠسا كران دكاتاكن تيدق برڤوان هاتي سلڤس بكس ايستريڽ ايت ددعوا ممڤوپا؞ي هوبوڠن دڠن للاكي لا؞ين سجق دوا تاهون لالو.
”ڤد اولڽ كيت منريما لاڤورن برلاكو كجادين راڬوت، نامون سلڤس سياستن لنجوت، مڠسا ممعلومكن دي دسرڠ دڠن سبيله ڤيساو اوليه بكس سواميڽ.
”سوسولن ايت، كيت ملنچركن ڬرقن ممبورو سوسڤيک يڠ كمدينڽ برجاي دتاهن دهادڤن سوراو جالن مچچالوم دسيني،“ كاتاڽ كڤد ڤمبريتا دسيني هاري اين.
منوروت انبالاڬن، سوسڤيک توروت مڠاكو منتق بكس ايستريڽ ايت دان ڤوليس توروت مرمڤس سبيله ڤيساو يڠ دڬوناكن دالم كجادين ترسبوت.
تمبهڽ، سوسڤيک يڠ ممڤوپا؞ي امڤت ريكود جنايه ترماسوق بركا؞يتن داده توروت مڠالمي لوک٢ دبهاڬين تاڠن دڤرچايا؞ي كران برڬلوت كتيک كجادين ايت.
كاتاڽ، ايستري سوسڤيک يڠ ڤاره دهانتر كهوسڤيتل ڤولاو ڤينڠ (HPP) اونتوق راوتن لنجوت دان كيس ايت دسياست دباوه سيكشن 326 كانون كسيقسا؞ن.


text:
دي يڠ تيڠڬل برسام-سام تيڬ چوچوڽ دجالن چاكلڠ ڤولوۏيجين، كوتا مالڠ اين مراس چوكوڤ ترهارو اڤابيلا رومهڽ ايت اكن دبا؞يق ڤوليه تيدق لاما لاڬي منروسي بنتوان درڤد لمباڬ زكاة، انفاق، صدقه (Lazis) دان سومبڠن درڤد اورڠ راماي.
ڤروڬرم ممبا؞يق ڤوليه رومه ايت دلقساناكن اوليه رومه زكاة يڠ بكرجاسام دڠن ڤمرينته كوتا (Pemkot) مالڠ.
سبنرڽ اوسها اونتوق منداڤتكن بنتوان باڬي ممبا؞يقي رومه توا سري امه تله دأجوكن اوليه انق بوڠسوڽ، اندي ستياون سجق تاهون 2005.
“ساي تيدق مپڠک ستله همڤير 12 تاهون منوڠڬو، اخيرڽ اي منجادي كپاتا؞ن اڤابيلا Lazis دان Pemkot مڠهولوركن دانا اونتوق ممبا؞يق ڤوليه رومه اورڠ توا ساي.
“ساي ايڠتكن بنتوان يڠ كامي اجوكن ايت لڠسوڠ تيدق منداڤت ڤرهاتين ڤيهق بركنا؞ن، ساي چوكوڤ برشكور كران مريک (Lazis) مڠمبيل برت ڤرموهونن ايت،” كات اندي ستياون كڤد Merdeka.com
سري امه منڠڬوڠ تيڬ اورڠ چوچوڽ يڠ ماسيه كچيل يا؞يت انق كڤد ڤوترا كدواڽ يڠ سوده منيڠڬل دنيا.
مليهت كأواڠن Lazis يڠ ساڠت ترحد، ڤمرينته كوتا مالڠ مڠمبيل اينيسياتيف لا؞ين يا؞يت مڠومڤولكن دانا دڠن مڠوتيڤ درما درڤد مشاركت، كومونيتي دان لمباڬ باڬي ممبا؞يق ڤوليه رومه٢ ڤندودوق ميسكين.
“Lazis مڠوتيڤ درما درڤد مشاركت مالڠ يڠ چوكوڤ ڤريهاتين دان سنتياس ماهو ممبنتو مشاركت يڠ تيدق بركممڤوان.
“سلا؞ين ايت سومبر دانا يڠ دكومڤول جوڬ اداله درڤد سومبر ڤموتوڠن ڬاجي ڤڬاواي Lazis دان Pemkot مالڠ سباپق 2.5 ڤراتوس،” كات Pemkot، سوتياجي.


text:
خطبة جمعة
يهودي قوم يڠ ملمفاوي باتس
ٱلۡحَمۡدُ لِلَّهِ الَّذِي أَكۡرَمَنَا بِنِعۡمَةِ الۡإِسۡلَامِ، وَفَضَّلَنَا عَلَى كَثِيرٍ مِنَ الۡأُمَمِ. أَشۡهَدُ أَن لَّا إِلَـٰهَ إِلَّا ٱللَّهُ وَحۡدَهُۥ لَا شَرِيكَ لَهُۥ، لَهُ الۡمُلۡكُ وَلَهُ الۡحَمۡدُ وَهُوَ عَلَى كُلِّ شَيۡءٍ قَدِيرٌ. وَأَشۡهَدُ أَنَّ مُحَمَّدًا عَبۡدُهُۥ وَرَسُولُهُۥ، الۡبَدۡرُ الدُّجَى وَالسِّرَاجُ الۡمُنِيرِ. اللَّهُمَّ صَلِّ وَسَلِّمۡ وَبَارِكۡ عَلَى حَبِيبِنَا وَشَفِيعِنَا وَإِمَامِنَا وَقُدۡوَتِنَا مُحَمَّدٍ، نَبِيِّ الرَّحۡمَةِ وَشَفِيعِ الۡأُمَّةِ وَعَلَى آلِهِ وَصَحۡبِهِ وَمَنۡ تَبِعَهُ وَنَصَرَهُ وَوَالَاهُ.
أَمَّا بَعْدُ:
فَيَا عِبَادَ ٱللَّهِ، ٱتَّقُواْ ٱللَّهَ. وَتَزَوَّدُوا فَإِنَّ خَيۡرَ ٱلزَّادِ ٱلتَّقۡوَى، فَقَدۡ فَازَ ٱلۡمُتَّقُونَ.
واهي همبا2 الله، برتقواله کامو کفد الله دڠن مڠيکوت سݢل فرينتهڽ دان منيڠݢلکن سݢل لارڠنڽ. چاريله بکالن، مك سسوڠݢوهڽ سبأيك2 بکالن ايت اداله برتقوى. مك دمي سسوڠݢوهڽ برجاي دان سلامتله اورڠ2 يڠ برتقوى کفد الله.
سيدڠ جمعة يڠ درحماتي الله،
ماريله کيت مڽقسيکن بنرڽ فرمان الله تعالى ددالم القرءان الکريم:
ذَٰلِكَ بِأَنَّهُمۡ كَانُواْ يَكۡفُرُونَ بِئَايَٰتِ ٱللَّهِ وَيَقۡتُلُونَ ٱلنَّبِيِّينَ بِغَيۡرِ ٱلۡحَقِّۗ ذَٰلِكَ بِمَا عَصَواْ وَّكَانُواْ يَعۡتَدُونَ. [البقرة : 61]
(مقصودڽ): حال ايت (ترجادي) كران مريك سلالو مڠإيڠكاري اية2 الله دان ممبونه فارا نبي يڠ ميمڠ تيدق دبنركن. دمكين ايت (ترجادي) كران مريك سلالو بربوات درهاك دان ملمفاوي باتس.
اي بوکن سهاج دبوقتيکن دالم سجاره فرجالنن مأنسي بݢيمان قوم بني اسرائيل يهودي يڠ دبري کمليأن اوله الله سبحانه وتعالى فد اولڽ، درفد کالڠن مريك راميڽ نبي2 دان رسول2، راميڽ فارا علماء، دتورونکن کتاب الله سفرتي توراة، زبور دان انجيل، دسمفيڠ صحيفة2، تتافي مريك مننتڠ نبي2 يڠ داوتوسکن اوله الله سبحانه وتعالى. اد درفد کالڠن نبي2 ايت يڠ دبونهڽ، افلاݢي علماء2 رامي دبونه اوله مريك کران مننتڠ هوا نفسو مريك.
مريك ممفرمأينکن2 کتاب الله سبحانه وتعالى، سبهاݢينڽ مريك فرچاي دان مريك عملکن، سبهاݢينڽ مريك فرچاي تتافي مريك تيدق عملکن دان سبهاݢينڽ مريك کفور (تيدق فرچاي). فدحال نبي2 يڠ داوتوسکن اوله الله سبحانه وتعالى اداله مأنسي يڠ واجب برصفة بنر، مليا اخلاقڽ، بأيك فراڠيڽ يڠ دسقسيکن اوله مريك سنديري. علماء2 يڠ مواريثي علمو درفد نبي2 ايت دسقسيکن اوله مريك صفة ورع دان زهود سرت کعلموانڽ رامي يڠ دبونه اوله مريك.
دماس کداتڠن نبي محمد صلى الله عليه وسلم يڠ تله دسبوت کلاهيرانڽ ددالم توراة دان انجيل سرت دبريتاهو اوله رسول2 دان نبي2 مريك، بهکن رسول2 دزمان ماسيڠ2 ممينتا اقرار درفد فڠيکوت ماسيڠ2، سکيراڽ سمفت دڠن نبي اخير زمان ايت هندقله برايمان کفداڽ، منولوڠڽ دان برجواڠ برسام دڠنڽ.
الله سبحانه وتعالى منددهکن فڠتهوان مريك:
ٱلَّذِينَ ءَاتَيۡنَٰهُمُ ٱلۡكِتَٰبَ يَعۡرِفُونَهُۥ كَمَا يَعۡرِفُونَ أَبۡنَآءَهُمۡۖ وَإِنَّ فَرِيقٗا مِّنۡهُمۡ لَيَكۡتُمُونَ ٱلۡحَقَّ وَهُمۡ يَعۡلَمُونَ. [البقرة : 146]
(مقصودڽ): اورڠ2 (يهودي دان نصراني) يڠ تله كامي بري الكتاب (توراة دان انجيل) مڠنل محمد سفرتي مريك مڠنل انقڽ2 سنديري. دان سسوڠڬوهڽ سبهاڬين دانتارا مريك مڽمبوڽيكن كبنارن، فدحال مريك مڠتهوي.
افبيل ظاهيرڽ نبي محمد صلى الله عليه وسلم، مريك يڠ تاهو منوڠݢو دمدينة داتڠڽ نبي بهارو، نبي اخير زمان ايت. تيبا2 مريك برفرڠ دڠن نبي يڠ دلنتيق اوله الله سبحانه وتعالى يأيت نبي محمد صلى الله عليه وسلم. مريك مڠومفولکن قوم مشرکين ملاکوکن فرايستيوا أحزاب. لالو مريك دهالو درفد مدينة دان سمننجوڠ تانه عرب دڠن سبب کجاهتن مريك ايت. هاڽ سݢلينتير سهاج درفد کالڠن مريك يڠ فرچاي دان برايمان.
تتافي داخير زمان اين، دزمان کلماهن اومة اسلام خصوصڽ اورڠ2 عرب والوفون کاي دڠن کميواهن دان هرت يڠ باڽق يڠ مليمفه رواه تتافي منيڠݢلکن فتونجوق اسلام دالم کادأن ليك سهيڠݢ دبري فلواڠ کفد اورڠ2 يهودي ايت مرمفس بومي فلسطين، بومي يڠ مليا، بومي فارا انبياء، بومي يڠ دبوك اوله نبي ابراهيم عليه السلام. دسان قبور فارا انبياء، سهيڠݢ دفيليه منجادي تمفت اسراء دان برمولاڽ معراج دان نبي کيت محمد صلى الله عليه وسلم سمبهيڠ برجماعة دمسجد الأقصى دڠن نبي2 عليهم الصلاة والسلام.
تيبا2 بومي يڠ مليا اين درمفس اوله اورڠ2 يهودي. والوفون کتنتوان درفد الله سبحانه وتعالى بومي فلسطين ايت اکن منجادي قبور اورڠ2 يهودي داخير زمان. مريك داتڠ برامي2 اونتوق دقبورکن. اين اداله جنجي الله سبحانه وتعالى. تتافي اومة اسلام هندقله مڽداري کواجيفن مريك سباݢي همبا2 الله سبحانه وتعالى.
کيت سدڠ مڽقسيکن هاري اين ستله مريك مرمفس بومي فلسطين دان مڠإشتهارکن نݢارا حرام اسرائيل فد تاهون 1948. مريك مموڠݢه اورڠ2 يهودي برهجرة کسيتو دڠن مڠهالو فندودق درفد کالڠن اورڠ2 عرب دڠن چارا يڠ ݢانس دان ظاليم. مريك مروبوهکن رومه2، مرمفس کبون2 دڠن موده بݢيتو سهاج ملاکوکن چارا فرومفق. نامون اورڠ2 فلسطين تيدق مڽره کاله والوفون مريك دالم کادأن لمه.
دالم ببراف هاري يڠ لالو، فارليمن اسرائيل ممبوات کفوتوسن بهوا يڠ لايق منجادي رعيت اداله اورڠ2 يهودي سهاج. سلوروه دنيا مڽقسيکن فرݢولقکن يڠ سدڠ برلاکو فد هاري اين. اورڠ فلسطين تيدق مڽره کاله. مريك مننتڠ دڠن سنجات يڠ لمه، مڠݢوناکن واو يڠ دفاسڠ افي سلأين مڠݢوناکن باتو مڠهادفي سنجات2 يڠ چڠݢيه، بوکن سهاج کريتا کبل، کريتا فريساي، بالا تنترا يڠ برسنجات لڠکف، بهکن روکيت2 يڠ دلنچرکن. کيت مڽقسيکن اورڠ2 فلسطين تيدق مڽره کاله.
اف يڠ مندوکچيتاکن اداله نݢارا2 جيران يڠ ترديري درفد نݢارا2 عرب، بوکن سهاج مريك تيدق منولوڠ يڠ سفاتوتڽ، بهکن مريك مڠموکاکن تاوارن شرقة القرن، ساتو تاوارن يڠ فاليڠ مهل دزمان اين. مريك برفاکت دڠن يهودي دان سکوتو2ڽ اونتوق ممبوك نݢارا بهارو يڠ دامبيل سبيدڠ تانه يڠ لواس سچوکفڽ سبهاݢين درفد مصر دڠن مڠاجق اورڠ فلسطين برفينده ککاواسن ايت. مريك دجنجيکن دڠن برجوتا2 بهکن بيليون اتو تريليون دؤيت يڠ باڽق برسديا اونتوق دديريکن باڠونن2 يڠ اينده. اورڠ عرب يڠ کاي راي سڠݢوف مڠݢوناکن ککيأنڽ اونتوق ممبلي اورڠ2 فلسطين باݢي ممبنرکن نݢارا حرام اسرائيل دان ممبنرکن بيت المقدس منجادي ايبو نݢارا کفد نݢارا حرام اسرائيل ايت.
اي اداله ساتو تيندقکن يڠ بوکن سهاج باچول، تتافي ساڠت هينا. نامون اورڠ2 فلسطين تيدق مڽره کاله. مريك مننتڠ دڠن فيسو، باتو دان واو يڠ دفاسڠ افي، دسمفيڠ سديکيت سنجات يڠ اد فد مريك.
الله سبحانه وتعالى منونجوقکن بݢيمان يهودي اداله قوم يڠ ساڠت ملمفاوي باتس. اومة اسلام مستي سدر، بهوا دسان اد چيتا2 يڠ بسر يڠ دتوليس دكنيسيت (Knesset) يأيت فارليمن اسرائيل بهوا نݢارا يڠ منجادي ايمفيان مريك اداله نݢارا نبي داود دان سليمان عليهما السلام. سمفادنڽ درفد سوڠي نيل دمصر سهيڠݢ سوڠي فرات دعراق، درفد لأوت ميديترانين سهيڠݢ ميانفون ترماسوق المدينة المنورة.
ايتله چيتا2 مريك. کوننڽ اونتوق منݢقکن نݢارا داود دان سليمان عليهما السلام. ساڠت جأوه کبنارن نݢارا نبي داود دان سليمان عليهما السلام، نݢارا يڠ برعمل دڠن کتاب توراة، برعمل دڠن کتاب الله سبحانه وتعالى، بوکن نݢارا يڠ منيڠݢلکن اݢام يڠ دتݢقکن اوله اورڠ2 يهودي فد هاري اين.
والو اف فون يڠ برلاکو، کيت يقين کفد جنجي نبي صلى الله عليه وسلم يڠ مستي دفرچأي اوله اورڠ2 اسلام. کيت مڽقسيکن جنجي نبي صلى الله عليه وسلم ايت. سبداڽ:
لَا يَزَالُ مِنۡ أُمَّتِي أُمَّةٌ قَائِمَةٌ بِأَمۡرِ اللَّهِ لَا يَضُرُّهُمۡ مَنۡ خَذَلَهُمۡ وَلَا مَنۡ خَالَفَهُمۡ حَتَّى يَأۡتِيَهُمۡ أَمۡرُ اللَّهِ وَهُمۡ عَلَى ذَٰلِكَ. [رواه البخاري ومسلم]
(مقصودڽ): اكن سنتياس اد دكالڠن اومتكو يڠ تڬوه برديري ملقسناكن فرينته الله اونتوق برجواڠ. مريك تيدق اكن برڬنجق دڠن انچامن اورڠ يڠ مموسهيڽ، اتوفون اورڠ يڠ منيڠڬلكنڽ، سهيڠڬاله تيبا اوروسن درفد الله (سمأد منڠ اتو ماتي شهيد)، مريك اكن تتف تڬوه سدميكين.
بَارَكَ ٱللَّهُ لِي وَلَكُمۡ بِٱلۡكِتَابِ وَٱلسُّنَةِ، وَنَفَعَنِي وَإِيَّاكُمۡ بِٱلۡآيَاتِ وَٱلۡحِكۡمَةِ. أَقُولُ قَوۡلِى هَٰذَا وَاَسۡتَغۡفِرُ ٱللَّهَ ٱلۡعَظِيمَ لِي وَلَكُمۡ وَلِسَائِرِ ٱلۡمُسۡلِمِينَ وَٱلۡمُسۡلِمَاتِ إِنَّهُۥ هُوَ ٱلۡغَفُورُ ٱلرَّحِيمُ.
14 ذوالقعدة 1439 (27/07/2018)


text:
ڤرکارا ايت دعمومکن اوليه ڤڠورسي جاوتنکواس ترتيڠڬي اينستيتوسي حال اهوال إسلام ڤريڠکت ڤرسکوتوان، تون احمد سارجي عبدالحميد سلڤس ممڤڠروسيکن مشوارت ڤرتام جاوتنکواس ترسبوت هاري اين سجق دتوبوهکن ڤد 30 جولاي لالو.
بلياو برکات، سورت راسمي اکن دهانتر کڤد سموا اينستيتوسي برکنا؞ن اونتوق سام اد مڠهانتر ميمورندوم اتاو ممبنتڠکن چادڠن ڤنمبهبا؞يقن کڤد جاوتنکواس ترتيڠڬي برکنا؞ن يڠ اکن براوڤراسي دأيستان نڬارا لاما.
“اينستيتوسي٢ اين کامي بهاڬيکن کڤد ليم کلوستر يا؞يت ڤڠوروسن ڤنتدبيرن حال اهوال إسلام، کأواڠن إسلام دان ايکونومي، ڤنديديقن إسلام، شرعية دان ڤراوندڠن، ڤرتوبوهن ترماسوق ڤوليتيک دان بوکن کراجا؞ن.
“جاوتنکواس ترتيڠڬي اکن براوڤراسي سلاما ليم بولن دان دالم تيمڤوه ترسبوت کاجين، سيمقن ڤنستروکتورن سمولا باکل دبوات سبلوم ساتو لاڤورن دکموکاکن کڤد يڠ د-ڤرتوان اڬوڠ ڤد اول 2019،” کاتاڽ دالم سيدڠ اخبار دسيني بارو٢ اين.
يڠ توروت حاضير تيمبلن ڤڠروسيڽ، داتوق دوکتور عفيفي الأکيتي سرتا اهلي جاوتنکواس ترتيڠڬي، ڤروفيسور تن سري دوکتور محمد کمال حسن، داتوق نوح ڬادوت دان داتوق وان محمد شيخ عبدالعزيز.


text:
کتوا ڤڠاره ايميڬريسين، داتوق سري مصطفر علي برکات، اوڤراسي ترسبوت دجالنکن سوسولن کجايا؞ن منومڤسکن ساتو سينديکيت ڤلاچورن انتارابڠسا اوليه اونيت اوڤراسي خاص جابتن ايميڬريسين، بارو٢ اين.
”حاصيل ڤمريقسا؞ن دکسموا هوتيل ترسبوت، کيت برجاي مناهن 18 وانيتا درڤد 12 ورڬ تايلند، امڤت ورڬ ايندونيسيا دان دوا ورڬ لا؞وس يڠ دڤرچايا؞ي ملاکوکن اکتيۏيتي ڤلاچورن.
”کڬياتن ڤلاچورن اين دجالنکن دتيڠکت-تيڠکت برلا؞ينن دهوتيل-هوتيل ترسبوت باڬي مڠيلق درڤد دکسن ڤيهق برکواس،“ کاتاڽ دالم ساتو کپاتا؞ن دسيني، هاري اين.
منوروت مصطفر، مودوس اوڤرندي يڠ دڬوناکن اوليه سينديکيت دان اڬين ڤلاچورن ترسبوت سام سڤرتي کيس تڠکڤن سبلوم اين يا؞يت مڠڬوناکن اڤليکاسي WeChat دان لامن سساوڠ باڬي مڠيلقکن کڬياتن مريک دهيدو اوليه ڤيهق برکواس.
مڠولس لنجوت، کاتاڽ، حاصيل سياستن منداڤتي کسموا يڠ دتاهن مماسوقي مليسيا مڠڬوناکن ڤس لاوتن سوسيال باڬي تيمڤوه 30 هاري.
”منجادي تونتو. ستله دڤريقسا، مريک ترليبت دالم ممبري معلومت کڤد ڤنجاڬ ڤريميس ترليبت،“ کاتاڽ.


text:
تيمبلن ڤڠاره (اوڤراسي ڤنديديقن) كمنترين ڤنديديقن، امين الدين ادم بركات، دالم تيمڤوه سام سباپق RM91.57 ڤراتوس موريد برجاي مڠواسا؞ي بهاس عرب دڠن با؞يق دان اي ملبيهي ساسرن ڤتونجوق ڤريستاسي اوتام (KPI) يڠ دتتڤكن كمنترين يا؞يت 85 ڤراتوس.
كاتاڽ حاصيل ايت دچاڤاي منروسي ڤروڬرم جاوي، القرءان، عرب فرض عين (j-QAF) يڠ دلقساناكن كمنترين دسكوله-سكوله كبڠسا؞ن دسلوروه نڬارا سجق سكيان لاما.
”والاوڤون اد موريد يڠ براد دتاهڤ سدرهان دان لمه، كيت بنتو ڤڠواسا؞ن ڤمباچا؞ن القرءان منروسي كيم ليتراسي القرءان (KLAQ) سباڬاي ميكانيسمي ڤڠوكوهن دان ساله ساتو اوسها ممستيكن تياد موريد يڠ تيدق بوليه ممباچ القرءان.
”ڤيهق كمنترين خصوصڽ منروسي مودول ختم القرءان j-QAF ممبري فوكوس ترهادڤ اوسها اين سوڤايا تيدق اد موريد ترچيچير،“ كاتاڽ.
بلياو بركات دمكيان كڤد ڤمبريتا سلڤس مراسميكن مجليس ڤنوتوڤن ڤرتنديڠن كلام شعبي (ديكير بهاس عرب) ڤريڠكت كبڠسا؞ن دسكوله منڠه كبڠسا؞ن اڬام (SMKA) نعيم للبنات دسيني سمالم.


text:
ڤردان منتري برکات، ايسو ترسبوت مليبتکن تڠڬوڠجواب دباوه کراجا؞ن نڬري کلنتن دان بوکنڽ بيدڠ کواس کراجا؞ن ڤوست.
”سهوبوڠن ايت، کيت (کراجا؞ن ڤوست) اکن بربينچڠ دڠن کراجا؞ن نڬري دالم مپلسايکن مسئله اين.
”ساي اکن مپلسايکن مسئله اين دڠن سڬرا،“ کاتاڽ دالم سيدڠ اخبار سلڤس برتمو دڠن کيرا٢ 220 اورڠ اصلي ڬوا موسڠ يڠ برهيمڤون دڤکارڠن باڠونن ڤردان ڤوترا دسيني هاري اين.
تردهولو، ليم واکيل اورڠ اصلي ڬوا موسڠ مڠاداکن ڤرتموان برسام دوکتور محضير دڤجابت ڤردان منتري.
کتيک مڠاداکن ڤرتموان دڠن اورڠ اصلي برکنا؞ن، دوکتور محضير سمڤت برکات، بلياو اکن بربينچڠ دڠن ڤيهق ترليبت برهوبوڠ ڤرکارا ايت.
”ستاکت مان بوليه تولوڠ، ساي تولوڠ،“ کاتاڽ.


text:
کتوا بومبا دان ڤپلامت زون کلڠ سمس المعاريف سايبني برکات، باڬايماناڤون هوجن لبت سمالم مپببکن کجادين بنحير کيلت دکامڤوڠ ديليق کيري، کامڤوڠ ديليق کانن دان کامڤوڠ ديليق بارو يڠ توروت مپقسيکن 11 مڠسا درڤد تيڬ کلوارڬ دڤيندهکن کديوان اورڠ راماي تلوق ڤولاي، کلڠ.
”بينتيڠ کڤد ڤسيسير ڤنتاي کوکوه دان براد دالم کأدا؞ن با؞يق سلا؞ين تياد ربقن برسکالا بسر ددا؞يره کلڠ.
”فينومينا ا؞ير ڤاسڠ هاري اين تيدق مڠعاقبتکن سبارڠ کاوسن دلندا بنجير دکلڠ ستاکت اين،“ کاتاڽ کتيک دتمو؞ي ڤمبريتا دجيتي سوڠاي کرامت، دسيني هاري اين.
بلياو برکات کمونچق ا؞ير ڤاسڠ دڤسيسيرن ڤنتاي نڬري سلاڠور ستيڠڬي 5.6 ميتر دچاتتکن ڤد 6.39 ڤاڬي تادي نامون کتيڠڬين بن ڤد انم ميتر مڠهالڠ ليمڤهن ا؞ير ترسبوت.
”کيت جڠک ڤارس ا؞ير تورون کڤد 5.2 ميتر ڤد 6.57 ڤتڠ ننتي،“ کاتاڽ.
سمس المعاريف جوڬ برکات کينچير ا؞ير دجيتي سوڠاي کرامت دکامڤوڠ باتو 4، کلڠ ممڤو مناهن ا؞ير لا؞وت درڤد مليمڤهي کامڤوڠ برهمڤيرن.
سباپق 10 لوکاسي دکنل ڤستي بريسيکو دلندا بنجير عاقبة فينومينا ا؞ير ڤاسڠ بسر دکلڠ برمولا دري سمڤادن کوالا سلاڠور هيڠڬ کسمڤادن کوالا لاڠت يا؞يت ڤڠکلن توق مودا، بن سيمينتا، بن سوڠاي کرامت باتو 5، کاڤر جالن ڤندامارن، تامن سلت داماي، ڤلابوهن کلڠ، جيتي نلاين کامڤوڠ ڤريڤيت، ڤولاو کتم، تلوق ڬوڠ دان بن سوڠاي سردڠ.


c: application/xml

text:
ڤراشتهارن حق اساسي مأنسي سجاڬت
مقدمه
بهاواساڽ ڤڠيعترافن كأوتوهن كموليأن دان حق سامرات سرتا اساسي يڠ تق ترڤيسه باڬي سلوروه اومت مأنسي عداله اساس كبيبسن، كعاديلن دان كداماين دنيا.
بهاواساڽ ڤڠاباين سرتا ڤڠهينأن ترهادڤ حق اساسي مأنسي تله ڤون مڠعاقبتكن تيندقن تركوتوق يڠ تله ملڠڬري ڤراسأن هاتي اومت مأنسي، دان مونچولڽ سبواه دنيا د مان مأنسي اكن منعمتي كبيبسن براوچڤ دان مڠانوت كڤرچايأن سرتا كبيبسن دري راستاكوت دان چيتاراس تله ڤون دأشتهاركن سباڬاي اسڤيراسي تراڬوڠ سلوروه اومت مأنسي.
سكيراڽ كيت تيدق ماهو مندوروڠ مأنسي دالم كأدأن تردسق، سباڬاي ڤيليهن تراخير، ممبرونتق ممنتڠ كظاليمن سرتا ڤنيندسن، مك عداله ڤنتيڠ باڬي حق اساسي مأنسي دڤرتاهنكن اوليه كدولتن اوندڠ٢.
بهاواساڽ عداله ڤنتيڠ باڬي مماجوكن ڤركمبڠن ڤرهوبوڠن ڤرصحابتن د انتارا نڬارا٢.
بهاواساڽ رعيت بڠسا٢ برساتو، دالم ڤياڬمڽ تله سكالي لاڬي منڬسكن كڤرچايأن مريك ترهادڤ حق اساسي مأنسي، ترهادڤ كموليأن سرتا نيلايديري مأنسي دان ترهادڤ حق سامرات للاكي دان ڤرمڤوان دان تله منتڤكن كعزمن اونتوق مماجوكن ڤركمبڠن سوسيال دان طرف هيدوڤ يڠ لبيه سمڤرنا دالم سواسان كبيبسن يڠ لبيه لواس.
بهاواساڽ نڬارا٢ اڠڬوتا تله براقرار اونتوق ماسيڠ٢ منچاڤاي، دڠن كرجاسام بڠسا٢ برساتو، ڤڠوتارأن كحرمتن سجاڬت ترهادڤ، سرتا ڤماتوهن، حق اساسي مأنسي دان كبيبسن اساسي.
بهاواساڽ ساتو فهمن برسام ترهادڤ حق سرتا كبيبسن اين سلوروهڽ عداله ترڤنتيڠ دمي منجاديكن اقرار اين كڽاتأن سڤنوهڽ.
مك دڠن اين
ڤرهيمڤونن اڬوڠ مڠيشتهاركن
ڤراشتهارن سجاڬت حق اساسي مأنسي اين سباڬاي سواتو اوكورن برسام ترهادڤ ڤنچاڤاين اوليه سلوروه اومت مأنسي دان كسموا نڬارا دڠن توجوان سوڤاي ستياڤ اينديۏيدو دان ستياڤ بادن مشاركت، دڠن سننتياس مڠيڠتي ڤراشتهارن اين، هندقله برعزم ملالؤي ڤڠاجرن دان ڤنديديقن باڬي مماجوكن سانجوڠن ترهادڤ سلوروه حق٢ دان كبيبسن اين دان سچارا لڠكه٢ برڤريڠكت ڤريڠكت، د بيدڠ نڬارا دان انتارابڠسا، باڬي منجامينكن ڤڠيعترافن دان ڤماتوهن سجاڬتڽ يڠ بركسن، كدوا دواڽ د انتارا نڬارا٢ اڠڬوتا ماسيڠ٢ دان رعيت ولايه٢ د باوه بيدڠكواس مريك.
ڤركارا 1.
سموا مأنسي دلاهيركن بيبس دان سامرات دري سڬي كموليأن دان حق٢. مريك ممڤوڽاي ڤميكيرن دان ڤراسأن هاتي دان هندقله برتيندق د انتارا ساتو سام لائن دڠن سماڠت ڤرساودارأن.
ڤركارا 2.
ستياڤ اورڠ عداله برحق كڤد سموا حق٢ دان كبيبسن يڠ ترمكتوب دالم ڤراشتهارن اين، تنڤا سبارڠ اڤ جوا ڤمبيذأن، سڤرتي بڠسا، ورنا كوليت، جنتينا، بهاس، اڬام، فهم ڤوليتيك اتاو لائن٢ فهمن، اصل اصول بڠسا كتورونن اتاو سوسيال هرتا بندا، كلاهيرن اتاو اڤ٢ طرف لائن.
ستروسڽ، تياد سبارڠ ڤمبيذأن بوليه دبوات براساسكن ڤادا طرف ڤوليتيك اتاو بيدڠكواس اتاوڤون انتارابڠسا سسبواه نڬارا اتاو ولايه داتڠڽ سسأورڠ ايت، سام اياڽ مرديك، برامانه، تنڤا ڤمرينتهن سنديري اتاو براد د باوه اڤ٢ سكتن كدولتن لائنڽ.
ڤركارا 3.
ستياڤ اورڠ عداله برحق كڤد ڽاوا، كبيبسن دان كسلامتن ديري.
ڤركارا 4.
تياد سسياڤا ڤون بوليه دڤرهمبا اتاو دڤرعبديكن; كعبدين دان داڬڠن همبا عبدي هندقله دلارڠ دالم سموا بنتوقڽ.
ڤركارا 5.
تياد سسياڤا ڤون بوليه دكناكن سيقسأن اتاو لاينن اتاو حكومن يڠ ظاليم، تيدق برڤريكمأنسيأن اتاو مڠهيناكن.
ڤركارا 6.
ستياڤ اورڠ عداله برحق كڤد ڤڠيعترافن د مان جوا سباڬاي سأورڠ انسان د سيسي اوندڠ٢.
ڤركارا 7.
سموا اورڠ عداله سامرات د سيسي اوندڠ٢ دان برحق تنڤا اڤ٢ ڤمبيذأن كڤد ڤرليندوڠن يڠ سامرات د سيسي اوندڠ٢. سموا اورڠ عداله برحق كڤد ڤرليندوڠن يڠ سامرات درڤد سبارڠ ڤمبازأن يڠ ملڠڬر ڤراشتهارن اين دان درڤد سبارڠ هاسوتن ترهادڤ ڤمبيذأن سدمكين.
ڤركارا 8.
ستياڤ اورڠ عداله برحق كڤد ڤموليهن يڠ بركسن اوليه تريبونل٢ كبڠسأن يڠ كومڤيتين ترهادڤ تيندقن٢ يڠ ملڠڬر حق٢ اساسي يڠ دبريكنڽ اوليه ڤرلمباڬأن اتاو اوليه اوندڠ٢.
ڤركارا 9.
تياد سسياڤا ڤون بوليه دكناكن تڠكڤن، تاهنن اتاو ڤمبواڠن نڬري سچارا سوينڠ وينڠڽ.
ڤركارا 10.
ستياڤ اورڠ عداله برحق دڠن سامرات سڤنوهڽ كڤد ڤمبيچارأن عاديل دان تربوك اوليه سواتو تريبونل بيبس دان سقسام، دالم ڤنتڤن حق٢ دان تڠڬوڠنڽ دان سبارڠ تودوهن جنايه ترهادڤڽ.
ڤركارا 11.
ستياڤ اورڠ يڠ دتودوه دڠن كسالهن كسكسأن عداله برحق دأڠڬڤ تيدق ساله سهيڠڬ دبوقتيكن ساله منوروت اوندڠ٢ د دالم ڤربيچارأن تربوك د مان دي تله دبريكن سڬالا جامينن يڠ ڤرلو اونتوق ڤمبلأنڽ.
تياد سسياڤا ڤون بوليه دڤوتوسكن برساله اتس سبارڠ كسالهن كسكسأن اوليه كران سبارڠ تيندقن اتاو كتيڠڬلن يڠ تيدق مروڤاكن سواتو كسالهن كسكسأن، د سيسي اوندڠ٢ كبڠسأن اتاو انتارابڠسا، ڤادا ماس اياڽ دلاكوكن. تياد ڤولا بوليه دكناكن سبارڠ حكومن يڠ لبيه برت دري حكومن يڠ ترڤاكاي كتيك كسالهن كسكسأن ايت دلاكوكن.
ڤركارا 12.
تياد سسياڤا ڤون يڠ بوليه دكناكن كڤد سبارڠ ڬڠڬوان سوينڠ وينڠڽ ترهادڤ كأدأن ڤريبادي، كلوارڬ، رومهتڠڬ اتاو سورت مڽورتڽ، اتاو ڤرچروبوهن كأتس مرواه دان نام بائقڽ. ستياڤ اورڠ برحق كڤد ڤرليندوڠن اوندڠ٢ ترهادڤ ڬڠڬوان اتاو ڤرچروبوهن سدمكين.
ڤركارا 13.
ستياڤ اورڠ عداله برحق كڤد كبيبسن برڬرق دان برمستوطين د دالم سمڤادن سسبواه نڬارا.
ستياڤ اورڠ برحق منيڠڬلكن مان٢ نڬارا، ترماسوق نڬاراڽ سنديري، دان كمبالي سمولا كنڬاراڽ.
ڤركارا 14.
ستياڤ اورڠ برحق مموهون دان منعمتي ڤرليندوڠن ڤوليتيك دالم نڬارا لائن درڤد سبارڠ انياي.
حق اين تيدق بوليه دتونتوت باڬي ڤندعوأن يڠ بنر٢ تيمبول درڤد كسالهن بوكن ڤوليتيك اتاو درڤد تيندقن يڠ برتنتڠن دڠن توجوان٢ دان ڤرينسيڤ٢ بڠسا٢ برساتو.
ڤركارا 15.
ستياڤ اورڠ عداله برحق كڤد سواتو كورڬانڬارأن.
تياد سسياڤا ڤون بوليه دلوچوتكن كورڬانڬارأنڽ سچارا سوينڠ وينڠڽ اتاو دنافيكن حق منوكر كورڬانڬارأنڽ.
ڤركارا 16.
للاكي دان ڤرمڤوان ديواس، تنڤا مڠيرا بڠسا، كورڬانڬارأن اتاو اڬام، برحق بركهوين دان منوبوهكن كلوارڬ. مريك عداله برحق كڤد حق٢ سامرات برهوبوڠ دڠن ڤركهوينن، دالم تيمڤوه ماس ڤركهوينن دان ڤادا ڤمبوبرنڽ.
ڤركهوينن هاڽ بوليه دلقساناكن دڠن ڤرستوجوان بيبس دان سڤنوهڽ اوليه ڤيهق٢ يڠ برچادڠ اونتوق بركهوين.
كلوارڬ عداله يونيت كومڤولن سمولاجادي دان اساسي دالم مشاركت دان عداله برحق كڤد ڤرليندوڠن اوليه مشاركت دان نڬارا.
ڤركارا 17.
ستياڤ اورڠ برحق مميليقي هرتا سچارا برسنديرين سرتا سچارا بركوڠسي دڠن اورڠ لائن.
تياد سسياڤا ڤون بوليه دلوچوتكن هرتا بنداڽ سچارا سوينڠ وينڠڽ.
ڤركارا 18.
ستياڤ اورڠ عداله برحق كڤد كبيبسن برفيكير، ڤراسأن هاتي دان اڬام; حق اين ترماسوقله كبيبسن منوكر اڬام اتاو كڤرچايأنڽ، دان كبيبسن، سمادا سچارا برسنديرين اتاو سچارا برسام سام دڠن اورڠ٢ لائن دان سچارا تربوك اتاو برسنديري، مڠانوتي اڬام اتاو كڤرچايأنڽ ملالؤي ڤڠاجرن، عملن، ڤموجأن دان ڤماتوهن.
ڤركارا 19.
ستياڤ اورڠ عداله برحق كڤد كبيبسن ڤنداڤت دان مڠلواركن فيكيرن; حق اين ترماسوقله كبيبسن ممڬڠ ڤنداڤت تنڤا ڬڠڬوان دان منونتوت، منريما دان مڽيباركن معلومت دان بواه فيكيرن ملالؤي سبارڠ ميديا دان تنڤا مڠيرا سمڤادن.
ڤركارا 20.
ستياڤ اورڠ عداله برحق كڤد كبيبسن برهيمڤون سچارا امان دان منوبوهكن ڤرساتوان.
تياد سسياڤا ڤون بوليه دڤقسا منجادي اهلي مان٢ ڤرتوبوهن.
ڤركارا 21.
ستياڤ اورڠ برحق مڠمبيل بهاڬين دالم كراجأن نڬاراڽ، سچارا لڠسوڠ اتاو ملالؤي واكيل٢ يڠ دڤيليه دڠن بيبس.
ستياڤ اورڠ عداله برحق كڤد ڤلواڠ سامرات كڤد ڤرخدمتن عوام دالم نڬاراڽ.
كماهوان رعيت هندقله منجادي اساس كويباوأن كراجأن; كماهوان اين هندقله دبوقتيكن ملالؤي ڤيليهنراي بركالا يڠ سجاتي يڠ مان هندقله دأداكن سچارا سجاڬت دان سامرات دان هندقله دأداكن سچارا اوندي سوليت اتاو ملالؤي اچارا ڤڠوندين بيبس يڠ كتارا.
ڤركارا 22.
ستياڤ اورڠ، سباڬاي اڠڬوتا مشاركت، عداله برحق كڤد كسلامتن سوسيال دانس برحق منجاديكن سواتو كڽاتأن، ملالؤي اوسها نڬارا دان كرجاسام انتارا بڠسا دان منوروت اورڬانيساسي دان سومبر٢ دالم نڬارا ماسيڠ٢، حق٢ ايكونومي، سوسيال دان كبودايأن يڠ ترمستي باڬي كموليأنڽ دان ڤركمبڠن بيبس كڤريبادينڽ.
ڤركارا 23.
ستياڤ اورڠ عداله برحق كڤد ڤكرجأن، كڤد ڤميليهن ڤكرجأنڽ سچارا بيبس، كڤد كأدأن٢ ڤكرجأن يڠ عاديل دان برفائده باڬيڽ دان كڤد ڤرليندوڠن درڤد ڤڠڠڬورن.
ستياڤ اورڠ، تنڤا سبارڠ ڤمبيذأن، عداله برحق كڤد ڤڠڬاجين يڠ سام باڬي كرجا يڠ سام.
ستياڤ اورڠ يڠ بكرجا عداله برحق كڤد ڤمبايرن سارأن يڠ عاديل دان برفائده باڬيڽ يڠ مان ممڤستيكن بوات ديري دان كلوارڬڽ سواتو كهيدوڤن سسواي دڠن كموليأن مأنسي، دان يڠ مان دتمبه، جك ڤرتو، اوليه چارا٢ ڤرليندوڠن سوسيال يڠ لائنڽ.
ستياڤ اورڠ برحق منوبوه دان منجادي اهلي كساتوان سكرجا باڬي ممڤرليندوڠي كڤنتيڠن كڤنتيڠنڽ.
ڤركارا 24.
ستياڤ اورڠ عداله برحق كڤد ريهات دان ماس لاڤڠ، ترماسوق باتسن مناسبه كأتس ماس بكرجا دان چوتي برڬاجي يڠ بركالا.
ڤركارا 25.
ستياڤ اورڠ عداله برحق كڤد سواتو طرف هيدوڤ يڠ ممادائ باڬي كصيحتن دان كباجيقن ديري دان كلوارڬڽ، ترماسوقله ماكنن، ڤاكاين، ڤرومهن دان ڤڠاوسن ڤراوبتن سرتا ڤرخدمتن سوسيال يڠ ڤرلو، دان برحق كڤد ڤرليندوڠن كتيك برلاكوڽ ڤڠڠڬورن، كساكيتن، كتيدقاوڤايأن، دڤرجندأن، كعزورن اتاو لائن٢ ككورڠن كهيدوڤن دالم كأدأن د لوار كاولنڽ.
ايبو دان انق عداله برحق كڤد جاڬأن سرتا بنتوان خاص. سموا كانق٢، سمادا دلاهيركن د دالم ماهوڤون د لوار نكاح، هندقله منعمتي ڤرليندوڠن سوسيال يڠ سام.
ڤركارا 26.
ستياڤ اورڠ عداله برحق كڤد ڤلاجرن. ڤلاجرن هندقله دبريكن ڤرچوما، سكورڠ كورڠڽ ڤادا ڤريڠكت اول دان اساسڽ. ڤلاجرن ڤريڠكت اول هندقله دواجبكن. ڤلاجرن تيكنيكل سرتا ڤروفيسيونل هندقله دسدياكن اونتوق عموم دان ڤلاجرن تيڠڬي هندقله ممڤوڽاي اكسيس يڠ سامرات كڤد سموا اورڠ اتس داسر كبوليهن.
ڤلاجرن هندقله دتوجوكن كڤد ڤركمبڠن سڤنوهڽ كڤريبادين مأنسي دان كأره ممڤركوكوهكن لاڬي راس حرمت باڬي حق٢ دان كبيبسن اساسي مأنسي، لاڽ هندقله مموڤوق ڤرسفهمن، كصبرن دان ڤرصحابتن د كالڠن سموا نڬارا، بڠسا اتاو كومڤولن٢ اڬام، دان هندقله مماجوكن سڬالا كڬياتن بڠسا٢ برساتو دمي ممليهارا كأمانن.
ايبو باڤ ممڤوڽاي حق تردهولو اونتوق مميليه جنيس ڤلاجرن يڠ اكن دبريكن كڤد انق٢ مريك.
ڤركارا 27.
ستياڤ اورڠ برحق سچارا بيبس مڠمبيل بهاڬين دالم كڬياتن كبودايأن مشاركتڽ، منعمتي كسنين دان سام٢ مراسائ كماجوان سائنس دان فائده فائدهڽ.
ستياڤ اورڠ عداله برحق كڤد ڤرليندوڠن كڤنتيڠن٢ مورل دان كبندأن حاصيل دري سبارڠ ڤڠحاصيلن سائنس، كسوسسترأن اتاو كسنين يڠ مان اياڽ عداله ڤنچيڤتاڽ.
ڤركارا 28.
ستياڤ اورڠ عداله برحق كڤد سواتو سوسونن سوسيال دان انتارابڠسا دالم مان حق٢ اساسي دان كبيبسن يڠ ترمكتوب دالم ڤراشتهارن اين بوليه دجاديكن كڽاتأن سڤنوهڽ.
ڤركارا 29.
ستياڤ اورڠ ممڤوڽاي كواجيڤن ترهادڤ مشاركت هاڽ دالم مان ڤركمبڠن كڤريبادينڽ سچارا بيبس دان سلوروهڽ ترموڠكين.
دالم مڠعملكن حق٢ دان كبيبسنڽ، ستياڤ اورڠ ترتعلوق هاڽ كڤد باتسن٢ سڤرتي يڠ دتنتوكن اوليه اوندڠ٢ سماتا مات باڬي توجوان منجامين ڤڠيعترافن دان ڤڠحرمتن يڠ سڤاتوتڽ ترهادڤ حق٢ دان كبيبسن اورڠ لائن دان اونتوق مندكتي كڤرلوان٢ سڤاتوتڽ باڬي اخلاق، كتنترمن عوام دان كباجيقن عموم دالم سواتو مشاركت يڠ ديموكراتيك.
حق٢ دان كبيبسن اين تيدق بوليه سام سكالي دعملكن سچارا برتنتڠن دڠن توجوان٢ دان ڤرينسيڤ٢ بڠسا٢ برساتو.
ڤركارا 30.
تياد اڤ٢ جوا دالم ڤراشتهارن اين بوليه دتفسيركن سباڬي سديا ترسيرت ممبريكن كڤد مان٢ نڬارا، كومڤولن اتاو ڤرسأورڠن سبارڠ حق اونتوق مليبتكن ديري دالم اڤ٢ كڬياتن اتاو ملاكوكن اڤ٢ ڤربواتن دڠن توجوان مموسنهكن اڤ٢ حق دان كبيبسن يڠ ترمكتوب دالم ڤراشتهارن اين.


text:
MEMBANTU ATASI KEGAWATAN EKONOMI
ساي برفسن كفد ديري ساي دان مثرو كفد سيدغ جمعة يغ دكاسيهي سكالين, ماريله سام2 كيت برتقوى كفد الله سبحانه وتعالى دغن سبنر2 تقوى سرتا ملقسناكن سضالا فرينتهث دان منجاءوهي سضالا لارغنث. موده-مودهن كيت مندافت كبركتن هيدوف ددنيا دان دأخيرة.
سلاءين درفد دنيا ضاضل مغحكوم كضانسن إسرئيل، دنيا جوضا سكارغ سدغ مغهادفي مسئله اتو كملوت ايكونومي يغ ساغت كتارا. كملوت يغ برمولا دأمريكا شريكت ايت, كيني تله مريبق كنضارا لاءين سفرت نضارا2 دإيروفه دان دأسيا تيمور سهيغض منججسكن فريستاسي ايكونومي دنيا. نضارا كيت جوض تيدق ترلفس درفد مغالمي كسن يغ سام دسببكن هوبوغن فرداضغن انتارابغسا يغ وجود سلاما اين. اف يغ ممبيمبغكن كيت اياله قدر فرتومبوهن منجادي نيضاتيف دان فغغضورن تله منيغكت سرتا موتو هيدوف مولاءي ترججس دكباثقكن نضارا.
فرسوءالن بسر تيمبول دسيني اياله باضيمانكه سيتواسي اين بوليه ترجادي؟. جك دتليتي, مسئله كضاوتن ايكونومي اين سبنرث برمولا دري سيستيم كأواغن بارت يغ برضنتوغ كفد سيستيم هوتغ انتوق منجان فرتومبوهن ايكونومي مريك. هوتغ2 اين يغ برجمله بربيليون دولر اداله تيدق براساسكن كفد أساس2 ايكونومي يغ كوكوه. أخيرث, اي مغالمي كسوسهن انتوق فروسيس فمبايرن باليق. كأداءن اين مثببكن كسلوروهن سيستيم فربغكن دان كأواغن نضارا مريك ترضوضت. اين دبوروقكن لاضي افبيلا باثق بغك دنضارا لاءين يغ تله ترليبت دغن فمبرين فينجامن دان فلابورن انتارابغسا منجادي هورو-هارا.
كسجهتراءن ايكونومي اتو إقتصاد نضارا اداله فنتيغ كفد كيت سموا. اين كران اي اكن مننتوكن فلواغ فكرجاءن, فلواغ منخاري نفقه دان فندافتن دمي كسجهتراءن كلوارض دان ديري كيت سنديري. إسلام منونتوت أومتث اضر سنتياس براوسها دان بروسفادا انتوق ممفرباءيكي تاهف موتو هيدوف سرتا مغيلق دري ترجروموس كفد كملوت كمسكينن دان كفافاءن. كمسكينن دان كفافاءن اكن مثببكن كيت هيلغ كيقينن ديري دان سغضوف مغضاداي مروه ديري. دفريغكت يغ لبيه مناكوتكن, كفافاءن بوليه مثببكن ماءنسي منخاري فكرجاءن يغ تيدق برمروه, رنده اخلاق سرتا منجادي كفور.
اوليه سبب ايت, إسلام مغضالقكن أومتث براوسها دان بكرجا دغن تولغ امفت كرت, بوكن منجادي فمينتا صدقة. برداسركن سجاره كهيدوفن نبى r, كيت دافتي بهوا بضيندا سنديري فرنه مغضمبالا كمبيغ دان برنياض انتوق منخاري نفقه يغ حلال دان بوكن مغميس ممينتا دكاسيهني اورغ لاءين. دالم كأداءن سماس اين فولا, سباضاي اينديؤيدو, كيت سموا هندقله ممبنتو سضالا اوسها انتوق مغورغكن كسن بوروق دان كريسيس ايكونومي انتارابغسا اين. كيت واجب منجالنكن كرجا دان توضس دغن فنوه تكون اضر فرودوكتيؤيتي دان موتو حاصيل كرجا كيت, ستنديغ دغن فريغكت أنتارابغسا. دغن اين نضارا كيت اكن تروس منجادي تومفوان فلابورن اسيغ يغ بوليه ممبنتو منجان فلواغ فكرجاءن.
باضي مريك يغ برخدمت دالم فرخدمتن كراجاءن دان سكتور عوام فولا, هندقله سنتياس براوسها منيغكتكن فريستاسي دغن مغورغكن كرينه بيروكراسي دان فروسيدور2 يغ تيدق واجر اضر فروسيس سسوات فرموهونن ايت دافت دفرخفتكن. سكيراث كيت سغاج مليغهكن كرجا يغ دأمانهكن, مك اين برمعنى كمالسن دان كمالسن ايت اداله ساتو صفة كجي.
إمام بخاري دان مسلم مروايتكن يغ أنس بن مالك رضي الله عنه بركات بهوا بلياو سريغ مندغر رسول الله r مغوخفكن دعاء اين:
مفهومث: " يا الله اكو موهون فرليندوغن درفدمو دري راس كخيوا دان سديه, دري صفة لمه دان مالس, جوض دري صفة كدكوت دان فغخوت. اكو موهون فرليندوغنمو دري خغكمن هوتغ دان فنيندسن ماءنسي."
سلاءين ايت, كيت هندقله منجالنكن توضس دغن إخلاص انتوق مغيلق دري ترجبق كفد اونسور2 رشوه اتو فركارا يغ دكوتوق اوليه الله سبحانه وتعالى. حال اين درقمكن دالم فرمان الله سبحانه وتعالى دالم سورة الأحزاب أية 72:
مقصودث: " سسوغضوهث كامي تله كموكاكن امانه كفد لاغيت دان بومي سرتا ضونوغ-ضانغ, مك مريك اغضن مميكولث دان بيمبغ تيدق دافت مثمفورناكنث; دان ماءنسي سغضوف مميكولث. سسوغضوهث ماءنسي ايت امت ظاليم دان جاهيل."
ماناكالا مريك يغ بكرجا سنديري سفرت فنياض, فتاني دان سباضايث, هندقله منجالنكن كرجا دغن فنوه كأخلاصن دان تكون اضر حاصيل كرجا كيت ممواسكن فيهق فلغضن دان فمبلي. سسوغضوهث الله سبحانه وتعالى اكن سنتياس ممبري رحمة دان فهالا كفد مريك يغ منجالنكن كرجا دغن سمفورنا كران الله ساغت سوكا كفد كسمفورناءن.
اداله فرض عين أتس أومت إسلام ممبنتو منضقكن ايكونومي أومت إسلام ماس اين. ساله ساتو بنتوان يغ دافت دلاكوكن اياله ممبنتو اوسها فيهق فمرينته انتوق مغوكوهكن ايكونومي نضارا دالم فلباضاي اسفيك. تغضوغجواب اين بوكن دفيكول اوليه فيهق فكرجا دان فنياض سهاج, بهكن ترلتق دأتس باهو سموا رعية سباضاي فغضونا. ستياف فرودوك ممرلوكن فغضونا دان فمبلي. جوسترو, فغضوناءن اداله ساتو بهاضين فنتيغ دالم فربلنجاءن نضارا.
اف يغ فنتيغ, أومت إسلام هندقله منجادي فغضونا يغ برهيمه, ياءيت بربلنجا دغن خارا يغ تيدق ممبذير. ايغتله بهوا فمبذيرن ايت اداله سودارا شيطان. فرمان الله سبحانه وتعالى دالم سورة الإسراء أية 27:
مقصودث: " سسوغضوهث اورغ يغ بوروس ايت اداله سودارا شيطان, سدغ شيطان ايت فولا اداله مخلوق يغ ساغت كفور كفد توهنث."
منبر مثرو حاضيرين سكالين, ماريله كيت بربلنجا كفد بارغ2 فرلو سهاج انتوق ديري دان كلوارض دغن لبيه وسفادا. بارغ2 فرلو اين مليفوتي فربلنجاءن انتوق ماكن مينوم, تمفت تيغضل يغ سليسا, فرسكولهن انق , فغغكوتن, كلس تمبهن, كومفوتر, راوتن دان فراوبتن سرتا فلنخوغن اضر كيت دافت مموفوق سماغت كلوارض بهاضيا.
دالم ماس يغ سام, كيت هندقله مغيلق دري برصفة بوروس ياءيت كترلالوان دان ممبذير دغن فربلنجاءن يغ تيدق ممبري فائده كفد ديري دان كلوارض. اينيله معنا كوسفاداءن دالم خارا كيت مغوروس كأواغن سنديري. عمالن كأواغن يغ تيدق بوروس تتافي برهيمه, اكن دافت ممبنتو كيت ممبلي حاصيل كلوارن دان فرخدمتن اورغ لاءين دان دغن دمكين مريك فولا اكن منريما فندافتن حلال دري كيت دان ستروسث مغكلكن فلواغ فكرجاءن مريك.
اداله دضالقكن جوض اضر أومت إسلام منابوغ دمي ماس دفن ملالوءي اينستيتوسي كأواغن يغ دإعتراف دان صح. بودايا منابوغ ساغت ممبنتو كران تابوغن ايت اكن ممبري سومبر انتوق فلابورن باضي ممبينا ستوك مودل نضارا سلاءين دضوناكن انتوق فلابورن دالم سكتور2 يغ فنتيغ كفد كيت سموا.
كسن بوروق كضاوتن ايكونومي اين تيدق دافت دأيلقكن سفنوهث. سباضاي مغأخيري خطبه, منبر مثرو سموا فيهق, ماريله سام2 كيت ممبنتو فيهق فمرينته انتوق مناغني كملوت ايكونومي اين سوفاي كسن بوروق كضاوتن ايكونومي انتارابغسا دافت دكورغكن سرتا فلواغ فكرجاءن دان فندافتن سارا ديري دان كلوارض تيدق ترهاكيس سفنوهث ملالوءي لغكه برايكوت:
فرتام : بكرجسام مغهاروغي ضلومبغ ايكونومي يغ تيدق مننتو اين دغن صبر;
كدوا : ممفرتضوهكن أساس ايكونومي دان منستابيلكن فاسرن كأواغن دغن منيغكتكن دايا ساءيغ ايكسفورت, مغورغكن ايمفورت دان مغضالقكن فغضوناءن بارغن كلوارن تمفتن;
كتيض : مغاول اينفلاسي دغن فربلنجاءن يغ برجيمت خرمت دان مغاول فروبهن كناءيقكن هرض بارغ;
كأمفت : منيغكتكن لاضي فريستاسي فنتدبيران كراجاءن دان سيستيم فرلقساناءن برداسركن كخكفن, فرساءيغن, امانه دان سباضايث; دان
كليما : ممباغونكن سومبر ماءنسي ملالوءي فنيغكتن حاصيل كرجا بوروه يغ خكف ملالوءي لاتيهن, لاتيهن سمولا, مغضوناكن تيكنولوجي يغ منجيمتكن تناض دان فغورغن فغضوناءن بوروه أسيغ.
فرمان الله سبحانه وتعالى دالم سورة البقرة أية 214:
مقصودث: " اداكه فاتوت كامو مثغك بهوا كامو اكن ماسوق شرض, فدحال بلوم سمفاي كفد كامو (اوجين دان خوباءن) سفرت يغ تله برلاكو كفد اورغ2 يغ تردهولو درفد كامو؟ مريك تله دتيمفا كفافاءن (كموسنهن هرتا بندا) دان سراغن فثاكيت سرتا دضونخغكن (اوليه انخمن بهاي موسوه), سهيغض بركتاله رسول دان اورغ2 يغ برايمان يغ اد برساماث: بيلاكه (داتغث) فرتولوغن الله؟ كتاهوءيله سسوغضوهث فرتولوغن الله ايت دكت (أصلكن كامو برصبر دان برفضغ تضوه كفد اضام الله)."


text:
اندا تنتو کنل دڠن توليسن ددالم ݢامبر دباوه ماله بوليه جوݢ ممباچڽ۔
کلمة ‘الله’ دالم تيکس داتس دڠن کلمة ‘انقڽ يڠ توڠݢل’ منونوقکن هوبوڠن ڤڠݢوناٴن کلمة ترسبوت دڠن دوکترين اݢام کريستيان. سلاٴين تله لام دݢوناکن دنݢارا٢ تيمور تڠه، ترڽات بومي نوسنتارا جوݢ تيدق کتيڠݢلن دالم مڠݢوناکن کلمة ايت. ڤتيقن داتس دڤرچاياٴي تله دترجمه کدالم بهاس ملايو اوليه منشي عبد الله۔
سباݢاي ڤنداڤت ڤريبادي، اداله تيدق منجادي سواتو کسالهن تروتامڽ اڤابيلا سسواتو اݢام ساماوي ممينتا اونتوق مڠݢونکن کلمة الله باݢي مروجوع کڤد توهن يڠ ساتو۔


text:
كجادين ڤوكول 5 ڤتڠ ايت مپببكن سأورڠ كانق٢، اليه مليس، 12، چدرا دكڤالا ماناكالا امڤت لاڬي كلوارڬاڽ ترسلامت.
باڬاماناڤون كجادين ايت مپببكن كلوارڬ اسماعيل، اسماعيل ابيلوم، 43، هيلڠ تمڤت تيڠڬل اڤابيلا رومه مريک روبوه.
ماناكالا، ايستريڽ، نورهياتي تامن، 36، برسام دوا لاڬي انقڽ، محمد نوربين، 11، دان نوربلقيس، 10، تيدق مڠالمي كچدرا؞ن.
اسماعيل بركات، كجادين برلاكو ترلالو ڤانتس اڤابيلا دي تيبا٢ تردڠر بوپي دنتومن قوات سبلوم ڤوكوق ايت منيمڤا اتڤ رومهڽ رونتوه دان كأدا؞ن منجادي كلم-كابوت.
”رومه يڠ كامي تيڠڬل سجق 20 تاهون لالو ايت سوده تيدق ممڤو دبا؞يقي سمولا كران روسق تروق. بوات سمنتارا اين، كامي سكلوارڬ اكن منومڤڠ درومه ساودارا دكاوسن برهمڤيرن،“ كاتاڽ.


text:
سلاين منونجوقكن ڤرسايڠن سڠيت ڤروڬرم ڤمباڠونن باڬي كونتينجن نڬري ممبوقتيكن مريک براد دلندسن يڠ بتول دالم ملاهيركن اتليت اونتوق مواكيلي نڬارا برتنديڠ دڤريڠكت يڠ لبيه تيڠڬي.
كتوا ڤڠاره مجليس سوكن نڬارا (MSN) داتوق احمد شڤاوي اسماعيل بركات ڤرسايڠن سڠيت درڤد كونتينجن نڬري دالم ڤربوتن ڤيڠت منونجوقكن ڤنيڠكتن كواليتي دالم كالڠن اتليت.
“ڤندكتن كواليتي مپلوروه درڤد سموا نڬري اڤابيلا مريک منونجوقكن ڤنيڠكتن مندادق دان ايت منونجوقكن اتليت ڤلاڤيس ممڤاميركن ڤركمبڠن ڤوسيتيف” كاتاڽ.
برداسركن كوتيڤن ڤيڠت Sukma 2016 كونتينجن نڬري يڠ برجاي مڠومڤول 30 ڤيڠت امس دان كأتس اداله ليم نڬري بربنديڠ لاڤن ڤد تاهون اين.
سلاين ايت جوڬ اتليت كيت جوارا يڠ دالم ڤرسديان مڠهادڤي تماش سوكن SEA مانيلا 2019 توروت ممبنتو ڤوڠوتن ڤيڠت كونتينجن نڬري ماسيڠ٢ ددالم اچارا يڠ دسرتاي.
اد دالم كالڠن مريک برجاي منچاتت ساتو ريكود كبڠسان دان تيڬ ريكود كجوهنن سڤنجڠ تماش برلڠسوڠ.
سچارا كسلوروهنڽ MSN برڤواس هاتي دڠن ڤنچاڤاين اتليت مودا اڤابيلا سباپق انم ريكود كبڠسان دڤربهاروي منروسي سوكن رنڠ ساتو دان سلبيهڽ اڠكت برت.


text:
بنتوان ايت اداله حاصيل كوتيڤن دانا كما؞نسيا؞ن Rebuilding School for Gaza (RS4G) يڠ دأوسهاكن ڤاسر راي Econsave Cash دان Carry دڠن كرجاسام Humanitarian Care Malaysia (MyCare) سجق 2015 هيڠڬ كيني.
ڤڠوروس كانن Econsave، مس عمران ادم بركات، بنتوان دسالوركن سچارا برڤريڠكت-ڤريڠكت ايت باڬي ممبينا سمولا سكوله بركنا؞ن يڠ ممڤوپا؞ي كيرا٢ 800 ڤلاجر دڠن ماجوريتي اداله انق٢ يتيم.
”سبلوم اين ڤد اوڬوس 2016 سجومله RM1.1 جوتا برجاي دكومڤولكن دان دسرهكن كڤد MyCare سبلوم كرجا٢ ڤمبينا؞ن سكوله الصلاح مولا دلاكوكن.
”ڤد جولاي 2017 ڤولا Econsave مپالوركن RM500,000 لاڬي كوتيڤن كڤد MyCare دڠن ڤروجيک اين همڤير دسمڤورناكن ماناكالا ڤد سيڤتيمبر 2017 سبهاڬين ڤلاجر سوده مولا مڠڬوناكن باڠونن يڠ سوده سياڤ دبينا،“ كاتاڽ.
بلياو بركات دمكين دالم سيدڠ اخبار سلڤس مجليس ڤراسمين ڤپمڤورنا؞ن ڤروجيک ڤمبينا؞ن سمولا سكوله٢ الصلاح غزة تاجا؞ن Econsave Cash دان Carryبرنيلاي RM2.6 جوتا دان ڤلنچرن مدرسه ايمڤينكو ڤروجيک كرجاسام MyCare دان Econsave برنيلاي RM500,000 دهوتيل موتيارا دسيني مالم سمالم.
دالم مجليس ترسبوت، ڤيهق Econsave مپرهكن ريڤليكا چيک RM500,000 كڤد MyCare، سكالي ڬوس منچوكوڤكن كوس كسلوروهن ڤمبينا؞ن سكوله ايت يڠ برجومله RM2.6 جوتا.
يڠ توروت حاضير منتري ڤرتانين دان اساس تاني، صلاح الدين عيوب دان ڤنصيحت MyCare جوهر، احمد دانيال صحاب الدين.


text:
نامون، ببراڤ مينيت کمودين مريک ممڤو مڠهلا نقس لڬا سبا؞يق سهاج ايبو کانق٢ يڠ مڠهوني رومه ترسبوت ممعلومکن انقڽ تياد درومه کتيک کجادين.
دالم کجادين کيرا٢ ڤوکول 11 ڤاڬي ايت، همڤير کسلوروهن رومه يڠ دديامي کيرا٢ 15 اينديۏيدو ايت موسنه سام سکالي، نتمون تياد کمالڠن جيوا دلاڤورکن.
کومندر اوڤراسي زون 1 جابتن بومبا دان ڤرلامت مليسيا (JBPM) نڬري، ڤڠواس کانن بومبا II عبدالجليل اسحاق برکات، ڤيهقڽ منريما ڤڠڬيلن کچمسن ڤد کيرا٢ ڤوکول 11.05 ڤاڬي دان تيبا دلوکاسي کجادين کيرا٢ سمبيلن مينيت کمودين.
”اڤابيلا تيبا دلوکاسي، کباکرن يڠ برڤونچا دري بلاکڠ سوده مريبق. سباپق 27 اڠڬوتا درڤد بالاي بومبا دان ڤپلامت الور ستار سرتا جالن راج دڠن بنتوان ڤاسوقن بومبا سوکاريلا براوسها مڠاول اڤي درڤد مريبق کرومه برهمڤيرن.
”کتيک سدڠ مڠاول کباکرن، ڤيهق کيت دمعلومکن کموڠکينن ترداڤت دوا کانق٢ ترڤرڠکڤ دالم ساله سبواه بيليق درومه برکنا؞ن. ستله مڠسن ايبو مڠسا يڠ بکرجا دڤاسر برهمڤيرن، وانيتا اين مڠصحکن انقڽ تياد دالم رومه برکنا؞ن کتيک کجادين،“ کاتاڽ دسيني هاري اين.


text:
سلا؞ين ڤيداتو دسمڤايکن ڤميمڤين کومونيتي ترسبوت، کسموا مريک يڠ ترديري درڤد ڤلباڬاي ڤريڠکت عمور توروت سرتا مڠيکوتي مجليس تهليل يڠ دڤيمڤين امام مسجد ظاهير، محمد عيسى عبدالرحمن.
منوروت ڤڠروسي ڤرساتوان روهيڠيا مليسيا چاوڠن قدح، يوسف علي مجليس ايت دأداکن باڬي ممڤرايڠتي تراڬيدي ڤمبونوهن براماي-راماي مشارکت روهيڠيا ڤد 9 اوکتوبر 2016.
”کالاو بوليه کامي ماهو اداکن مجليس اين ڤد ستياڤ تاهون. سلا؞ين بردعاء اونتوق کسجهترا؞ن مشارکت روهيڠيا، کامي جوڬ ماهو مندسق سوڤايا مشارکت دنيا ملاکوکن سسواتو کڤد ڤمرينته کجم دسان.
”کامي ماهو سوڤايا محکمه جنايه انتارابڠسا (ICC) برتڬس دڠن ڤمرينته ميانمار. بڬيتو جوڬ دڠن ڤرتوبوهن بڠسا٢ برساتو (PBB)، ڤرتوبوهن کرجاسام إسلام (OIC) دان اسيان،“ کاتاڽ کڤد ڤمبريتا دسيني هاري اين.


text:
منوروت بلياو، ڤرلومبا؞ن ايت برمولا دكاوسن تمڤت لتق كريتا دان ڤسرتا برلاري منداكي بوكيت سجاوه 800 ميتر سهيڠڬ كلوبي ستروسڽ منا؞يقي 2,058 انق تڠڬ سهيڠڬ كديوان بڠكويت ميڬۏيو.
”سجق ڤڠنجورن كالي ڤرتام ڤد تاهون 1998، ريكود تربا؞يق يڠ دچاتتكن ڤسرتا للاكي مليسيا اداله 11 مينيت 56 ساعت، مانكالا ڤسرتا وانيتا نڬارا منچاتتكن ماس تربا؞يق 14 مينيت 51 ساعت. كامي برهارڤ ڤسرتا تمڤتن كالي اين لبيه كومڤتيتيف ممچهكن ريكود سبلوم اين.
“دسمڤيڠ ايت، كامي ممڤركنلكن ساتو لاڬي كاتڬوري بهارو يا؞يت كاتڬوري سلبريتي كڤد ڤڠڬيات سني تمڤتن يڠ ممينتي سوكن لساک اونتوق منداكي 2,058 انق تڠڬ منارا كوالا لمڤور،“ كاتاڽ دالم كپاتا؞ن دسيني هاري اين.
ڤسرتا دري ڤلباڬاي ڤريڠكت عمور كليهاتن تروجا دڬاريسن ڤلڤاسن دكاوسن تمڤت لتق كندرا؞ن تربوک منارا KL.
كاتاڽ، اچارا برڤريستيج ترسبوت موجودكن كلومڤوک ڤڠيكوت يڠ بوكن سهاج ترديري دري ڤلاري تمڤتن ماله اتليت انتارابڠسا.
اچارا برتارف انتارابڠسا اين تروس منريما ڤپرتا؞ن مڠڬالقكن تراوتما درڤد ڤسرتا لوار نڬارا انتاراڽ درڤد كينيا، فيليڤينا، استراليا، ڤرانچيس، جرمان، اندونيسيا، اميريک شريكت دان باپق لاڬي.
لارين سجوه 800 ميتر ڤرلو دهاروڠي ترلبيه دهولو سبلوم ڤسرتا مولا مميجق انق تڠڬ ڤرتام، مپقسيكن انيک راڬم دان اكسي اونيک ڤسرتا يڠ لبيه كڤد برسنتاي برسام راكن٢ دان اهلي كلوارڬ.
يدق كورڠ هيبتڽ جوڬ ڤرسايڬان كباپقن ڤلاري انتارابڠسا دان سباهاڬين ڤسرتا تمڤتن يڠ ممچوت اول باڬي مڠجر ريكود ماس تربا؞يق ڤريبادي سرتا مربوت هديه لوماين يڠ دتاوركن.
ڤلاري درڤد كينيا، اينوک كيڤچيرچير كيڬين مونچول جوارا اچارا للاكي تربوک دڠن چاتتن ماس 12:54.93 ساعت، تمڤت كدوا دمنڠي اتليت اونيۏرسيتي نڬارا سوه واي چيڠ (13:07.85 ساعت) دان تمڤت كتيڬ دمنڠي سأورڠ لاڬي ڤسرتا نڬارا اناس روسلي (13:41.47 ساعت).
كاتڬوري تربوک وانيتا ڤولا مپقسيكن ڤلاري كينيا، كوسڬي سوسن جموتاي ممڤرتاهنكن ڤيڠات امس يڠ دمنڠيڽ تاهون لڤس دڠن ممڤربهارو؞ي چاتتن ماس 15:31.95 ساعت، بربنديڠ 15:37.17 ساعت سبلوم اين.


text:
دالم سربوان كيرا٢ ڤوكول 5 ڤتڠ ايت، ڤيهق بركواس بركنا؞ن توروت مناهن دوا برانق ماسيڠ٢ برعمور 53 دان 30 تاهون يڠ منجاديكن رومه سباڬاي كداي رونچيت دان دداڤتي منجوال بارڠن تربابيت.
كومندر Aksem نڬري، ديڤوتي سوڤرينتندن سيد بصري سيد علي بركات، حاصيل معلومت دان ريسيقن، سڤاسوقن اڠڬوتا يڠ دكتوا؞ي اينسڤيکتور نيک مد نرزي نيک سوكري مپربو رومه ترسبوت.
كاتاڽ، انتارا بارڠن يڠ درمڤس اياله 1,320 كرتون روكوق جنام John دان Surya دأڠڬركن برنيلاي RM38,840 ترماسوق چوكاي يڠ دسمبوپيكن سوسڤيک ددالم دينديڠ يڠ دليندوڠي كابينيت كايو درومه ترسبوت.
”كيت توروت مرمڤس 1,800 بوتول اوبت باتوق جنام dynadryl syrup برنيلاي RM18,000، مينومن برتناڬ جنام M150، باهن٢ ڤرنچه ماكنن دان ڤلباڬاي جنيس سوس يڠ تيدق منداڤت كلولوسن KKM يڠ سمواڽ برنيلاي RM4,258،“ كاتاڽ دالم سيدڠ اخبار دسيني هاري اين.


text:
والاوڤون ڤرما؞ينن ڬاسيڠ سماكين كورڠ منداڤت ڤرهاتين، نامون ڤڠليبتن ڤسرتا رماج مپقسيكن ڤرما؞ينن ايت ماسيه ريليۏن.
اوسها ترسبوت واجر دبري ڤوجين كران بوكن هاڽ دسرتا؞ي اوليه ڤمينت ڬاسيڠ دنڬارا اين، ماله دري سيڠاڤورا دان بروناي.
كجوهنن يڠ دأداكن دڤوست بلي-بله برجاي تا؞يم س سكو؞ير ڤد 4 هيڠڬ 6 اوڬوس لالو مپقسيكن ڤپرتا؞ن درڤد 26 كومڤولن ترديري درڤد 11 كومڤولن كاتڬوري رماج (13 هيڠڬ 17 تاهون) دان 15 كومڤولن كاتڬوري تربوک (18 تاهون كأتس).
ڤڠليبتن سراماي 176 ڤسرتا ايت مپقسيكن كسموا كومڤولن برنتڤ مربوت هديه كسلوروهن برنيلاي RM20,000.
ڤڠروسي ڤرساتوان ڬاسيڠ مليسيا (Pegama)، قاسيم اسوڤ بركات، ڬاسيڠ ڤوليمر تله دڤركنلكن دالم كجوهنن ايت.
منوروتڽ، والاوڤون تيدق مڠڬوناكن ڬاسيڠ يڠ دڤربوات درڤد كايو، چارا دان بنتوق ڤرما؞يننڽ ماسيه ككل سڤرتي دهولو.
”دهولو اڤابيلا كامي ماسيه مڠڬوناكن ڬاسيڠ يڠ دڤربوات درڤد كايو، ڤڠاديل ترڤقسا مڠنل سا؞يز دان برت يڠ دڬوناكن اوليه ڤما؞ين باڬي ممستيكن كسسواينڽ اونتوق برتنديڠ.
”باڬايماناڤون، سموا ڤما؞ين كيني تله مڠڬوناكن ڬاسيڠ ڤوليمر دان اي باپق منجيمتكن ماس سلا؞ين تيدق ڤرلو منوڠڬو لبيه لاما اونتوق ڤروسيدور تربابيت.
”سلا؞ين تيدق موده ڤچه اي سلامت دڬوناكن دان ڤما؞ين هاڽ ڤرلو مڠيكت تالي دان مليليت اونتوق ممولاكن ڤرلاونن،“ جلسڽ.


text:
باپق يڠ بوليه دڤلاجري دري ايندونيسيا دان باپق جوڬ يڠ نڬارا ريڤوبليک اين ڤرلو بلاجر دري نڬارا جيرنڽ، مليسيا. سماڠت دان كسوڠڬوهن منچاري رزقي ورڬ ايندونيسيا اداله ساله ساتو سيكڤ يڠ ڤرلو دچونتوهي.
دمـان-مـان سـهـاج، اد اورڠ بــرجــوالــن والاوڤون دأتس باتس ڤمبهاڬي جالن راي. دڠن مڠڬوناكن كريتا تولق كچيل، مريک منجاج كاچڠ، ا؞ير بوتول اتاو كو؞يه مو؞يه كڤد ڤارا ڤمندو يڠ ترسكت دالم كسسقن.
ڤندودوق يڠ راماي، ڤلواڠ كرجا يڠ ترحد مپببكن راماي يڠ تيدق ممڤوپا؞ي ڤكرجا؞ن.
جادي، اڤ سهاج يڠ بوليه دلاكوكن اونتوق منچاري رزقي باڬي سسواڤ ناسي، مريک اكن لاكوكن. راماي يڠ مڠوتيڤ سمڤه اتاو تين٢ مينومن. تيدق لاڬي ترفيكير سو؞ال مالو اتاو كوتور.
نامون، اد يڠ ڤرلو دڤربا؞يقي خصوصڽ دسيكتور ڤرخدمتن عوام تراوتام ڤتوڬس٢ دجابتن كراجا؞ن يڠ اڬق ‘ڤرلاهن’ كرجاڽ. مريک سڤاتوتڽ منچونتوهي كاكيتاڠن كا؞ونتر دمليسيا يڠ مڠوتاماكن ڤارا ڤلڠڬن.
وقتو ريحت ماكن تڠه هاري، سموا اوروسن دهنتيكن، ماناكالا لمڤو٢ دكا؞ونتر دتوتوڤ. ڤارا ڤلڠڬن دأرهكن كلوار. تيدق اد ڤكرجا يڠ بكرجا شيف ڤد وقتو تڠه هاري. ڤجابت دبوک سمولا سلڤس وقتو ماكن تڠه هاري.
تيدق مڠاڤاله. مريک سوده تربياسا دڠن بودايا ڤرلاهن ايت. تتاڤي جک داڤت دأوبه، تنتو لبيه ڤرودوكتيف لاڬي. توليسن اين بوكن اونتوق مڠكريتيک تتاڤي سقدر ممبري ڤندڠن دان چادڠن سوڤايا سيكتور عوام داڤت دتيڠكتكن ڤريستاسيڽ.
سبنرڽ، كتيبا؞ن ساي دكوتا اين ڤد 28 ديسيمبر 2014، دسمبوت دڠن ڤريستيوا هيتم تراڬيدي جاتوهڽ ڤساوت إيراسيا QZ 8501 دلا؞وت جاوا دكت سلت كاريمات.
سباپق 155 اورڠ ڤنومڤڠ دان توجوه انق كاڤل تربونوه اڤابيلا ڤساوت دري سوراباي منوجو سيڠاڤورا ترڤوتوس هوبوڠن ڤد اول ڤاڬي ايت.
دالم كأدا؞ن بهارو تيبا دكوتا اسيڠ ايت، ساي ترڤيڠا-ڤيڠا تراوتام اونتوق ممبوات لاڤورن بريتا ڤريستيوا ايت ممندڠكن ساي تيدق مڠنلي سسياڤا ڤون ڤيهق بركواس دنڬارا اين. موجورله لاڤورن تيليۏيشن باپق ممبنتو ساي.
ببراڤ سالورن تيليۏيشن ايندونيسيا ممبوات ليڤوتن لڠسوڠ 24 جم سهاري. دري لاڤورن تيليۏيشن دان اخبار هارين، ساي مولا مڠهانتر لاڤورن ككوالا لمڤور. دالم سبولن ڤرتام، تيدق اد بريتا لا؞ين يڠ مڠواسا؞ي ميديا مسسا دأيندونيسيا ملا؞ينكن بريتا٢ مڠنا؞ي نحس ترسبوت.
سـاتـو لاڬـي ڤـريـسـتيوا بسر يڠ برلاكو دأيندونيسيا اياله حكومن تيمبق سمڤاي ماتي كأتس لاڤن بندوان كيس داده، يڠ منچتوسكن كونتروۏرسي اڤابيلا منداڤت بنتهن انتارابڠسا خصوصڽ اوستراليا اڤابيلا دوا رعيتڽ ترليبت.
سكالي لاڬي ساي برتوڠكوس لوموس مپدياكن لاڤورن بريتا يڠ تڤت دان مناريق اونتوق تاتڤن ڤمباچ اوتوسن مليسيا دان اوتوسن ملايو ميڠڬوان دمليسيا. كالي اين كورڠ سديكيت مسئلهڽ كران سوده باپق كنلن خصوصڽ دڠن ورتاون تمڤتن.
حكومن دهادڤن سكواد ڤنيمبق ايت دجالنكن دسبواه ڤنجارا دڤولاو نوساكمبڠن، جاوا تڠه كيرا٢ جم 12.30 اول ڤاڬي. والاوڤون منداڤت بنتهن، نامون ڤريسيدن ايندونيسيا، جوكو ويدودو تتڤ منروسكن حكومن ترسبوت.
سـلـڤـس تـراڬـيـدي ڤـسـاوت إيـراســيــا QZ8501، ساتو لاڬي نحس اودارا برلاكو مپببكن ساي سديكيت كلم كابوت كران اي برلاكو دميدن. نحس كالي اين مليبتكن ڤساوت تنترا ناسيونل ايندونيسيا (TNI) مپببكن 122 اورڠ ترماسوق 83 ڤنومڤڠ عوام تربونوه.
سكالي لاڬي كرجا٢ مڠومڤول معلومت اونتوق لاڤورن بريتا ترڤقسا دلاكوكن دڠن منليتي لاڤورن مديا مسسا خصوصڽ تيليۏيشن يڠ سنتياس ممبوات لاڤورن لڠسوڠ اوسها٢ منچاري دان مپلامت دلاكوكن.
دالم ڤد ايت كحاضيرن ڤردان منتري دان منتري٢ كابينيت كأيندونيسيا اتس اوروسن لاوتن كرجا مپببكن هاري ساي برتمبه سيبوق ممبوات ليڤوتن دري ڤاڬي سمڤاي مالم. اين تيدق ترماسوق جک اد كجوهنن بدمينتون دنيا اتاو سوكن لا؞ين مليبتكن مليسيا يڠ برلڠسوڠ دجاكرتا.
تتاڤي كأدان اين بوكن هاري٢ كران ڤد هاري لا؞ين ساي ترڤقسا منچاري سنديري بريتا٢ يڠ مناريق اونتوق دكوڠسي دڠن ڤمباچ.
بارڠكالي ڤريستيوا ڤنتيڠ يڠ اكن دكنڠ سڤنجڠ 2015 اياله بنچان جربو يڠ ملندا نڬارا٢ جيرن ايندونيسيا سڤرتي مليسيا، سيڠاڤورا دان تايلند. بنچان يڠ دعاقبتكن اوليه ڤمباكرن هوتن دان كاوسن ڤرتانين دسوماترا دان كاليمنتن ايت ميمڠ مپوسهكن نڬارا جيرن.
هـمڤير امڤت بولن اسڤ ملندا نڬارا٢ ترسـبـوت سـهـيـڠـڬ اد كـتـيکاڽ سـكـوله ترڤقسا دتوتوڤ دان كأدا؞ن ضرورة اسڤ دأشـهـاركـن. دبـبـراڤ ولايـه دأيـنـدونيسيا سنديري بـاپـق كـيـس كـمـاتـيـن دلاڤوركن ايكورن مسئله جربو اين.
مسئله يڠ دهادڤي اوليه ايندونيسيا اياله كڬاڬلن ڤيهق بركواس مڠاول كأدا؞ن جربو يڠ برلاكو ستياڤ تاهون. ڤيهق بركواس سنديري مڠاكو؞ي تيدق ممبوات ڤرسياڤن سڤاتوتڽ باڬي مناڠني مسئله يڠ سوده برلاروتن سلاما 18 تاهون ايت.
تنتوڽ باپق لاڤورن مڠنا؞ي جربو ڤرلو دهانتر اونتوق دسياركن اوتوسن مليسيا. باپق ڤڠالمن مڠنا؞ي جربو دڤراوليه سام اد يڠ بربنتوق سا؞ينتيفيک دري ڤاكر٢ بنچان عالم اتاو دري ڤڠالمن ڤارا ڤڠوسها لادڠ سنديري.
دري ڤمرهاتين، مسئله اين انتارا لا؞ين دسببكن اوليه كورڠڽ ڤماتوهن ترهادڤ اونـدڠ٢ اوليه ڤارا ڤڠوسها لادڠ. مـريـک ممباكر لادڠ اونتوق تانمن سمولا كران اي قاعده ڤاليڠ موره دان موده.
والاوڤون اد اوندڠ٢ يڠ تيدق ممبنركن ڤمباكرن تربوک، نامون اي دأتس كرتس سهاج كران تيدق اد تيندقن تڬس دأمبيل ترهادڤ مريک يڠ برساله. اد سومبر مپاتاكن، اين جوڬ اد كا؞يتن دڠن كڤنتيڠن ڤوليتيک.
سڤنجڠ ستاهون برتوڬس دجاكرتا، ساتو كيس بسر يڠ مليبتكن اڬينسي كراجا؞ن مورنا؞ي سبهاڬين بسر ايسو سماس يڠ ملندا نڬارا برڤندودوق 250 جوتا اورڠ اين. كيس مليبتكن اڬينسي انتي رسواه اتاو كوميسي ڤمبرنتسن كوروڤسي (KPK) دان ڤوليس ريڤوبليک ايندونيسيا (Polri) هاڽ سلساي ببراڤ بولن لڤس.
باپق لاڬي ايسو٢ يڠ مورنا؞ي كهيدوڤن دجاكرتا سڤنجڠ تاهون لڤس. كات اورڠ، لا؞ين ڤادڠ لا؞ين بلالڠ. سڬالا يڠ با؞يق بوليه دجاديكن ڤندوان، ماناكالا يڠ بوروق ايلوق دجاديكن سمڤادن.
نامون، ايندونيسيا تتڤ ككل دڠن كأونيكنڽ. سموڬ تاهون اين اكن منجادي تاهون يڠ امان دري سڬالا بالا بنچان دان ممبريكن كهيدوڤن يڠ هرموني كڤد سموا.


text:
.
.
.
السلام عليكم
تق لاما لاڬي كيت اكن مڽمبوت هاري كمرديكأن كيت يڠ ك-51
ادكه كيت سوده برسديا دڠن هاري ترسبوت
جارڠ ترنمڤق سمبوتن يڠ مرياه ڤد تاهون اين كن ؟
تيدق كدڠرن ڤڠعمومن بركنأن سمبوتن كمرديكأن مليسيا
باڠونن-باڠونن جوڬ تيدق رنچق سڤرتي تاهون-تاهون لڤس مڠيبر بنديرا
اڤ سوده جادي ؟
سموا مات برتومڤو كڤد ڤيليهنراي كچيل ڤرماتڠ ڤاوه !
باڬايمانا ڤولا دڠن سمبوتن بولن رمضانالمبارك ؟
ادكه كيت سوده برسديا ؟
سمبوتله بولن يڠ مليا اين دڠن ڤنوه كريضاان
باڽقكنله عمل عبادت. ڤنوهيله مسجد دان سوراو د تمڤت
بولن يڠ مليا داتڠ ستاهون سكالي
بولن اونتوق كيت مڠينصفي ديري.
سلامت مڽمبوت بولن رمضان يا !


text:
اوروسنياݢ سمالل ميديوم انترڤريسي اداله سيستم ڤڠوروسن ڤرنياݢان يڠ ممبنتو اندا اونتوق مڠوروس جوالن، ڤمبلين، ڤرودوق، بارڠ دالم ستوق، اکاءونتيڠ موده، ڤکرجا دان ڤلڠݢن دڠن موده، دان ترسوسون.
تروکاي ديمو لڠسوڠ دفتر اکاءون بهارو
دوکومن جوالن بوليه دحاصيلکن دان داوروس دڠن چڤت دان موده، برمولا دري ڤسانن جوالن، سبوت هرݢ، ينۏويس، رسيت بايرن دان ڤسانن ڤڠهانترن. سݢالا-ݢالنيا دأتور دڠن تراتور دان کمس.
سام اد اندا ممڤوڽاءي ڤرودوق فيزيکل، ديݢيتل اتاو ڤرخدمتن، اندا بوليه مڠوروسکن معلومت ڤرودوق دڠن موده، ايميج، هرݢ دان بوليه دسوسون مڠيکوت کومڤولن.
تيدق اد ايسو جک اندا ممڤوڽاءي لبيه درڤد ساتو شريکت اتاو انتيتي ڤرنياݢان. بوليه دݢوناکن اونتوق ڤلباݢاي شريکت يڠ بوليه دڤيسهکن ستياڤ ڤرنياݢان دالم ساتو اکاءون.
بوليه دأکسس اوليه بربيلڠ ڤڠݢونا ڤد ماس يڠ سام، باݢي منجالنکن اوڤراسي جوالن اتاو مڠوروس توݢس يڠ لاين برݢنتوڠ کڤد ڤرانن يڠ دبريکن. ڤرانن ڤڠݢونا بوليه دبوات سچارا ديناميک دان دتنتوکن برداسرکن کڤرلوان اندا.
مڠوروسکن چوتي ڤکرجا دڠن مڽدياکن بيلڠن هاري يڠ لايق اونتوق د موهون دان منريما اتاو منولق ڤرموهونن چوتي.
هانتر سبارڠ اي-ميل ملالوءي سيستم، سام اد مڠهانتر ينۏويس، سبوت هرݢ اتاو ميسيج کڤد ڤلڠݢن مڠݢوناکن دوماءين اي-ميل ڤيليهن اندا.
ڤسانن ڤمبلين بوليه دکلوارکن کڤد ڤمبکل اڤابيلا اندا ايڠين ممبلي بکلن، ڤرخدمتن اتاو بارڠن. کسموا ڤمبلين بوليه دايکسڤورت ک ڤربلنجأن دڠن موده.
ستياڤ ڤرودوق بوليه دتتڤکن اونتوق داوروسکن اوليه ڤڠوروسن ستوق. اندا بوليه منمبه دان ممنتاو کوانتيتي ستوق، موجودکن کود بر اتاو مننتوکن سکو ڤيليهن اندا.
سام اد ڤلڠݢن اداله شريکت اتاو اينديۏيدو. داتا ڤنتيڠ بوليه دسيمڤن سڤرتي نام، ايميج، تاريخ لاهير، تيليفون، اي-ميل دان علامت سورت مڽورات باݢي توجوان جوالن دان ڤروموسي.
مڠوروسکن معلومت ڤکرجا اندا سڤرتي داتا ڤريبادي، تاريخ ڤڠامبيلن بکرجا دان معلومت لاين يڠ بوليه دتمبه سچارا ديناميک برݢنتوڠ کڤد کڤرلوان اندا.
دريکا سباݢاي کݢونأن عموم يڠ بوليه ممنوهي جنيس ڤرنياݢان سڤرتي ريستورن، رونچيت اتاو جوالن توناي برݢنتوڠ کڤد کڤرلوان اندا. دڠن مڠݢوناکن ڤينچيتق ترمال دان لاچي توناي ترڤيليه، اندا بوليه مڠنداليکن کداي اندا د مان-مان سهاج.
مڽدياکن ڤلاڤورن کومڤريهنسيف اونتوق جوالن، ڤمبايرن، ستوق، ڤرودوق، ڤمبلين، ڤربلنجأن، ريڠکسن چوکاي ݢست، کاونتوڠن دان کروݢيان، اکاءون لوڤوت دان ڤڽاتا ڤلڠݢن
اندا بوليه مڽيمڤن سموا ڤربلنجأن اندا دڠن مموات ناءيق ايميج رسيت اتاو مڠيمڤورت ريکود دري مودول لاين دڠن هاڽ ساتو کليک.
هرݢ ڤرودوق بوليه دتتڤکن لبيه درڤد ساتو برݢنتوڠ ڤد کڤرلوان اندا. ساڠت ممبنتو اڤابيلا اندا ڤرلو ممبري هرݢ يڠ بربيذا اونتوق ڤلڠݢن اتاو کومڤولن ڤلڠݢن يڠ برلاينن.
سام سڤرتي ڤلڠݢن، ڤمبکل بوليه دتعريفکن سباݢاي ۏيندور، شريکت، اورڠ اتاو انتيتي يڠ دکاتݢوريکن سباݢاي ڤمبکل.
مڠوروسکن ݢاجي ڤکرجا دان اوڤه ڤکرجا اندا، سومبڠن دان کڤرلوان لاين يڠ برکاءيتن دڠن ڤراتورن ماجيکن. جان ڤڽاتا ݢاجي ڤکرجا يڠ بوليه دموات تورون اتاو د اي-ميل سچارا تروس کمودين.
اندا بوليه مڠوبه ريک بنتوق دوکومن جوالن دڠن ممڤوڽاءي سديکيت ڤڠتاهوان تنتڠ سکريڤ ويب دان ممبوات کندوڠن يڠ تله دتتڤکن سڤرتي اي-ميل دان لاين-لاين يڠ برکاءيتن.
دلڠکڤي دڠن چيري-چيري تمبهن سڤرتي ينۏويس برولڠ، مات واڠ ڤلباݢاي، مودول چوکاي سڤرتي ݢست، ڤڠسنن ڤوس، تنداتاڠن ديݢيتل، چوڤ ديݢيتل شريکت، ڤڠيريم سمتڤ، ميدن ترسواي، بچکوڤ / ريستوري دان لوݢ اکتيۏيتي


text:
جورولاتيه سكواد رنڠ برايراما نڬارا، لوڠ ين بركات، ڬنديڠن زيلين-هوا وي منمڤقكن كسراسين دان ڤركمبڠن يڠ ڤوسيتيف سجق مولا دڬنديڠكن ڤد مچ تاهون لڤس.
بلياو توروت مپاتاكن كيقيننڽ بهاوا كسراسين يڠ دتونجوقكن اوليه ڬنديڠن ايت ممڤو منچيڤتا كجايا؞ن مرا؞يه تيڬ درڤد ليم ڤيڠت امس يڠ دڤرتنديڠكن ڤد تماش دويتاهونن ايت ننتي.
”كڤوتوسن اونتوق مڠڬنديڠكن مريک بردوا دبوات سلڤس كترينا (كترينا ان عبدالهادي) مڠعمومكن ڤرسارا؞ن بلياو دان ساي داڤت ليهت والاوڤون بارو دڬنديڠكن، كسراسين مريک ساڠتله باڬوس،“ كات جورولاتيه دري چينا ايت دالم بهاس مندارين يڠ دترجمهكن ڤڠوروس ڤاسوقن، سوي واي ليڠ دالم سيدڠ ميديا ڤروڬرم كيت جوارا 2017 برسام سكواد رنڠ برايراما دسيني، سمالم. - برنام


text:
Monday, June 12, 2017
راج مودا سلاڠور سره سومبڠن YIDE
سيبرجاي 11 جون – راج مودا سلاڠور، تڠکو امير شاه سلطان شراف الدين ادريس شاه هاري اين برکنن مپمڤايکن سومبڠن عيدالفطري برجومله RM74,800 کڤد انق٢ يتبم سکيتر سڤڠ دان کوالا لاڠت.
بڬيندا مپمڤايکن سومبڠن ايت کڤد 748 انق٢ يتيم دالم مجليس ڤپرهن يڠ برلڠسوڠ دمسجد راج في سبيل الله دسيني.
سومبڠن ايت اداله دري يايسن إسلام دارالاحسان (YIDE) دڠن ستياڤ انق يتيم منريما RM100.00 باڬي ممبنتو ڤرسياڤن هاري راي يڠ باکل تيبا تيدق لاما لاڬي.
دالم مجليس سام، تڠکو امير شاه باڬي ڤيهق YIDE برکنن منريما سومبڠن RM100,000 درڤد کوريدور ڤادو سنديرين برحد اونتوق توجوان سومبڠن عيدالفطري انق٢ يتيم ڤد تاهون اين.
YIDE جوڬ منريما سباپق RM34,000 سرتا RM10,000 ماسيڠ٢ درڤد PKNS ايستيت سنديرين برحد دان داتومکورڤ اينترناسيونل.
No comments:
Subscribe to: Post Comments (Atom)


text:
منتري كرجا راي، بارو بيان مڠاكو؞ي چادڠن ترسبوت تيدق موده اونتوق دلقساناكن دڠن السن تكنن كأواڠن سماس دان ايمڤليكاسيڽ اداله كراجا؞ن ڤرلو منڠڬوڠ ڤمڤسن تول سباپق RM400 بيليون.
”ستله منيمبڠكن فكتور ترسبوت، كراجا؞ن ستوجو تڠڬوهكن چادڠن ترسبوت سهيڠڬ ايكونومي ستابيل دان مڠيذينكن.
”كراجا؞ن ملالو؞ي مجليس كوس سارا هيدوڤ اكن تليتي ڤيليهن يڠ لبيه ڤركتيكل اونتوق كورڠكن ببن سارا هيدوڤ سچارا كسلوروهن،“ كاتاڽ دالم سيسي سو؞ال جواب ديوان رعيت، هاري اين.
بلياو منجواب سو؞الن داتوق جلال الدين الياس (BN-جلبو) يڠ ممينتا كراجا؞ن مپاتاكن سناراي تركيني تول٢ يڠ اكن دمنسوهكن باڬي مريڠنكن ببن رعيت دان جڠكا؞ن دلقساناكن.


text:
تيمبلن کتوا ڤڬاواي ايکسيکوتيف اوڤراسي ڤرنياڬا؞ن سيلکوم، ازوان خان عثمان خان برکات، مولا؞ي هاري اين ڤڠڬونا يڠ ملڠڬن کدوا-دوا ڤلن برکنا؞ن سلاما 12 بولن اکن منعمتي کأيستيميوا؞ن بهارو سچارا ا؞وتوماتيک.
کاتاڽ، انتارا کأيستيميوا؞ن ترسبوت ترماسوقله ڤراياوان داتا ڤرچوما دان ڤڠڬيلن سرتا خدمت ڤسنن ريڠکس (SMS) تنڤا حد کسمبيلن نڬارا اسيان اکسيس ڤريميوم ايفليک دان يوندر موزيک تنڤا حد.
”سيلکوم توروت مناورکن ساتو تيکيت ڤنربڠن ڤرڬي باليق کديستيناسي اسيان ملالو؞ي کأيستيميوا؞ن ڬاي هيدوڤ خصوص اونتوق ڤلڠڬن Celcom First Platinum دان First Platinum Plus،“ کاتاڽ ڤد مجليس ڤڠعمومن ڬنجرن بهارو باڬي ڤلن Celcom First دسيني هاري اين.


text:
ماساكن تيدق، سزيڬيتۏر برسمڤادن دڠن كروسيا مروڤاكن انتارا باندر ڤاليڠ ميسكين ترلتق دولايه باراپا، سوده تنتو دڠن ڤنموان مقام اين، مک سيكتور ڤلنچوڠن سوده ڤستيڽ اكن ملونجق دڠن كحاضيرن ڤلنچوڠ تراوتاماڽ ڤيهق يڠ برمينت دڠن سجاره.
سـلامـا ايـن، هـڠـڬـري ساڠت تركنل دڠن ڤنيڠڬلن سجاره كراجا؞ن عثمانيه، دري تمڤت مندي، كاوسن ڤرتمڤورن تنترا، مونومن ڤنتيڠ سهيڠڬ منارا يڠ مروڤـاكـن سجـاره ڤـنيـڠڬـلـن سجق 150 تاهون (1541-1699)، سنڠ دجومڤا؞ي مرات-رات دهڠڬري.
بڬـايمـانـاڤـون، ڤـنيـڠڬـلن سجـاره اين تيدق باپق ممبري كسن اتاو كأونتوڠن دنڬارا ايت سهيڠڬ ممقسا ڤيهق بركواس اونتوق ملاكوكن ڤروموسي دالم سكالا بسر باڬي مناريق ڤرهاتين عموم.
تتاڤي دڠن ڤنموان مقام سليمان، موڠڬين سڬالاڽ اكن براوبه كيني.
ڤاكر ڤد جولاي لڤس تله مڠصحكن ڤڠڬالين سلاما همڤير دوا تاهون، اداله بنر مقام ايت ميليق ڤمرينته تراولوڠ ابد ک16- يڠ تله منيڠڬل دنيا ڤد 7 سيڤتيمبر 1566 ڤد اوسيا 71 تاهون.
بارو٢ اين، كتوا ڤپليديق دان اهلي سجاره، نوربت ڤڤ يڠ مڠتوا؞ي كومڤولن اين اونتوق مڠڬالي مقام سليمان يقين كأدا؞ن اكن براوبه دسزيڬيتۏر.
“بنر، باندر اين تله ماتي كيني. رات٢ انق مودا سمواڽ سوده برهجره كجرمن دان لندن تتاڤي 450 تاهون لالو، سزيڬيتۏر مروڤاكن لالوان اوتام دالم سجاره ايروڤه.
“كيني، ‘سليمان يڠ هيبت’ بوليه ممباوا باليق ايرا كڬميلڠن، بوكن سهاج دباندر اين ماله سلوروه هڠڬري دڠن منجان ڤنداڤتن ملالو؞ي سيكتور ڤلنچوڠن. اندا توڠڬو دان ليهت سهاج.
“”سبلوم اين، باندر سزيڬيتۏر دڠن ڤوڤولاسي كورڠ دري 10,000 اورڠ هاڽ ممڤوپا؞ي ‘ببراڤ كرت’ هوتيل دان موتيل سهاج، نامون سلڤس اين، ماچم٢ اكن دديريكن،” كات ڤڤ كڤد AFP.


text:
سمنتارا ايت، لامن سوسيال ڤلاكون اين مولا منجادي تومڤوان اڤابيلا ناماڽ دكا؞يتكن دڠن ڤناهنن سأورڠ ڤلاكون وانيتا سلڤس ڤوليس منمو؞ي انم بوڠكوسن كرتس الومينيوم برايسي 53 ڤيل ايرامين 5 دالم بيڬ تاڠنڽ مالم تادي.
منروسي لاڤورن اوتوسن اونلاين سبلوم اين، ڤلاكون يڠ دتاهن ايت دكاتاكن ترليبت دالم كمالڠن سبلوم ڤيهق ڤوليس منمو؞ي داده دالم بيڬ تاڠن يڠ دباواڽ. باڬايماناڤون ڤلاكون ايت تله دبيبسكن مالم تادي سلڤس سياستن لڠكڤ دجالنكن كأتسڽ.
اوسها اوتوسن اونلاين اونتوق منداڤتكن ماسيه ڬاڬل ممندڠكن ڤلاكون ايت تيدق منجواب ڤڠڬيلن تيليفون.


text:
سلا؞ين ايت، تيمڤوه ريمن سأورڠ لاڬي سوسڤيک يڠ مروڤاکن کراني دبهاڬين ۏيسا، ڤس دان ڤرميت جابتن ايميڬريسين دسامبوڠ دوا هاري لاڬي سهيڠڬ جمعة اين.
کتيڬ-تيڬ للاکي ايت سبلوم اين دريمن توجوه هاري برمولا 1 نوۏيمبر لالو باڬي ممبنتو سياستن کيس رسواه ممبابيتکن جوتا؞ن ريڠڬيت برهوبوڠ کلولوسن ڤرموهونن ڤس لاوتن سوسيال.
منوروت سومبر، بکس ڤڠاره براوسيا 47 تاهون ايت دتاهن دأيبو ڤجابت SPRM دسيني سلڤس حاضير اونتوق ڤروسيس رقمن ڤرچاکڤن ڤد ڤوکول 9.40 مالم، 31 اوکتوبر لالو.
”دوا لاڬي ڤنجاوت عوام يا؞يت کاکيتاڠن دبهاڬين ڤرکرانين دان اوڤراسي، بهاڬين ۏيسا، ڤس دان ڤرميت، ايميڬريسين دان ڤمندو بهاڬين کورڤورت ايميڬريسين، ڤؤتراجاي ماسيڠ٢ براوسيا 59 تاهون دان 46 تاهون ڤؤلا دتاهن دکديامن ماسيڠ٢.
”معلومت منداڤتي کسموا سوسڤيک دشکي تله منريما واڠ رسواه درڤد ايجين٢ يڠ مڠوروسکن ڤس لاوتن سوسيال سباڬاي بالسن ممودهکن کلولوسن ڤرموهونن ڤس ترسبوت درڤد جابتن ايميڬريسين ڤد تاهون 2015 دان 2016،“ کات سومبر ايت.


text:
بلياو برکات، کونسيڤ رحمةللعالمين يڠ دباوا اوليه نبي محمد ﷺ مپقسيکن بڬيندا تيدق تروس مڠحکوم کتيک مڠهادڤي ڬولوڠن ڤلاکو کموڠکرن.
بهکن کاتاڽ، بڬيندا مڠمبيل لڠکه اونتوق مڠمباليکن ڬولوڠن ايت کڤد جالن يڠ بنر دڠن مپنتوني سرتا مڠيڠتي مريک.
”رحمةللعالمين يڠ دباوا رسول اﷲ اد ڤد ببراڤ شرط٢ ڤنتيڠ انتارا لا؞ين، ڤلقسانا؞ن رحمة ايت مستي دمولاکن دڠن اخلاق يڠ موليا. مان بوليه تريما سسواتو ڤرکارا موڠکر کونونڽ کيت رحمتن، کيت اعتراف. تيدق موڠکين ايت برلاکو.
”اي اداله دوا بربيذا يا؞يت انتارا مڠاعتراف دان ملڠڬني ڤرمسئلهن ايت. بارڠکالي مشارکت کيت برفيکير ترلالو ريڠکس (simple). مريک مڠندايکن اڤابيلا کيت ملڠڬني ڤرمسئلهن، مريک کات کيت اعتراف، تيدق،“ کاتاڽ کتيک منجادي تتامو ڤد ڤروڬرم سيارن لڠسوڠ ايستيميوا اولڠتاهون ک-8 TV الهجره ’إسلام رحمةللعالمين‘ دسيني هاري اين.


text:
كداي بوكو ترلتق د Tamarind Square دسيني ايت بركلواسن 37,000 كاكي ڤرسڬي دان منمڤتكن ستڠه جوتا بوكو سكالي ڬوس منجادي كداي بوكو تربسر سأومڤاماڽ دمليسيا.
مجليس ڤلنچرن چاوڠن كتوجوه BookXcess يڠ مولا دبوک مي لالو ايت توروت دحاضيري ڤڠروسي ايكسيكوتيف كومڤولن Emkay تن سري مصطڤى كمال ابو بكر.
ڤڠاساس BookXcess سنديرين برحد جيكولين ڠ بركات ميسي ڤيهقڽ اداله اونتوق مڠڬالقكن بودايا ممباچ دالم كالڠن رعيت مليسيا تنڤا مڠيرا وقتو.
سلاين ايت كاتاڽ ڤيهق BookXcess ممڤوپاي ميسي سرمڤڠ دوا مات يايت ممڤرتيڠكتكن ڤڠواسان بهاس ايڠڬريس سرتا ممڤركاساكن اورڠ راماي دڠن علمو.
”بوكو ممڤو منچيڤتا ڤلباڬاي كموڠكينن دان ممبري ڬالقن كڤد ڤمباچ سوڤايا براني برميمڤي دان مڠجر چيتا٢“ كاتاڽ كتيک براوچڤ ڤد مجليس ترسبوت.
بلياو بركات BookXcess كيني مڠڬرقكن اينيسياتيف كباجيقن ‘The Priceless Gift’ ڤد تاهون اين دالم مڠڬالقكن ڤلڠڬن مپومبڠ بوكو كڤد مريک يڠ تيدق برنصيب بايق.


text:
اوكي. اكو سكارڠ اد مسئله. اكو نق تڠكڤ ڬمبر كاون اكو، دي نق برتونڠ بولن دڤن.مسئلهڽ اياله اكو تق اد سڤيدلايت. اكو برهارڤ ساڠت اد اورڠ يڠ بوليه تولوڠ اكو سكارڠ ني. بارڠ سسياڤا يڠ باءيق هاتي نق ڤينجمكن اكو سڤيدلايت دي اونتوق ٢-٣ هاري، تولوڠله باڬيتاهو يا؟
Monday, 16 February 2009
Masalah.
اوكي. اكو سكارڠ اد مسئله. اكو نق تڠكڤ ڬمبر كاون اكو، دي نق برتونڠ بولن دڤن.مسئلهڽ اياله اكو تق اد سڤيدلايت. اكو برهارڤ ساڠت اد اورڠ يڠ بوليه تولوڠ اكو سكارڠ ني. بارڠ سسياڤا يڠ باءيق هاتي نق ڤينجمكن اكو سڤيدلايت دي اونتوق ٢-٣ هاري، تولوڠله باڬيتاهو يا؟
يڠ برهارڤ
اكم هرياتي كاسه ا.ق.ا چئ كمق.
written by Mrs. Syakir at 8:17 pm
3 comments:
Subscribe to: Post Comments (Atom)


text:
ڤاڤن ککونچي جاوي سديا اد
باݢي مريک يڠ مڠݢوناکن OS X کلوارن Apple، اندا کيني داڤت مڠݢوناکن ڤاڤن ککونچي جاوي يڠ تله سديا ادا ددالمڽ. والاو باݢايمانڤون ماسيه ترداڤت کلمهن ڤد ڤاڤن ککونچي ترسبوت. سباݢاي چونتوهڽ، ڤاڤن ککونچي ترسبوت مڠݢوناکن حروف کاف بربنتوق 'ك'، سدڠکن ڤد عمومڽ حروف کاف يڠ سلالو دݢوناکن اداله کاف يڠ برڤروت 'ک'. ڤاڤن ککونچي اين جوݢ توروت ککورڠن zero width non-joiner يڠ مروڤاکن ڤميسه حروف کتيک کيت مڠيجا ڤرکاتان ساﺀينس اݢر حروف نون تيدق برسمبوڠ دڠن حروف سين. ايستيميواڽ، ڤاڤن ککونچي جاوي اين جوݢ توروت داتور سلارس دڠن بوڽي ڤاڤن ککونچي رومي
بريکوت مروڤاکن قاعده انتوق مڠاکتيفکن ڤاڤن ککونچي ترسبوت.
1. کليک ڤد
Apple menu > System preference > Keyboard > Input source
اندا اکن منڤوکن ڤاڤرن سبݢيني
کليک ڤد تندا +، اندا اکن منموکن سناراي بهاس٢ دنيا. چاري Malay دان تمبهکن Jawi - QWERTY
اونتوق مولا منوليس جاوي، اندا بوليهله ممبوک مان٢ اڤليکاسي سڤرتي Notes. ليهت ڤد لاير کومڤوتر اندا ڤاليڠ اتس، اندا اکن منداڤاتي سڤرتي بريکوت :
تکن ڤد لوݢو بهاس (سڤرتي داتس، لوݢو بهاس ملايو توليسن جاوي دسيمبولکن دڠن حروف جيم). ستله ايت، اندا بوليهله منوليس جاوي.
منوليس ڤد اڤليکاسي Notes
ڤاڤن ککونچي جاوي تراوبه سواي
باݢي ڤاڤن ککونچي اين، ببراڤ ڤراوهبن تله دلاکوکن سڤرتي منمبه حروف کاف (ک) دان کاف (ك)، منمبه حروف همذة توڠݢل (ﺀ) دان منمبه ڤميسه سمبوڠن باݢي مڠيجا ڤرکاتان سڤرتي ݢولف، ساﺀينس.
اندا ڤرلو مموات تورون ليأوت ڤاڤن ککونچي ترسبوت دهولو ڤد لينک دباوه
ستله ايت، سالين Malay (Jawi) کدالم
Finder --> Macintosh HD --> Library --> Keyboard Layout
کمودين، اکتيفکن ڤاڤن ککونچي ترسبوت دڠن سڤرتي قائده مڠاکتيفکن ڤاڤن ککونچي جاوي سديا ادا، يڠ تله دترڠکن داتس.
ڤيليه Jawi - Phonetic سباݢاي ڤاڤن ککونچي اندا
ستياڤ حروف٢ جاوي دلمبڠکن دڠن کسسواين بوڽي ڤد ککونچي رومي، مانکالا دڠن منکن Shift دان Option باݢي منايڤ حروف٢ کڤرلوان لاين سڤرتي ة ط ظ ش ص ض ڠ ڽ دان لاﺀين٢.


text:
باڬايمانا اونتوق منجادي اهلي
Become a KPR member, and enjoy cheaper prices immediately. Register here.
Delivery to 24 countries is now much cheaper. Click here to learn about new shipping fees to your country.
بورڠ ڤندفترن کاهلين
ساي اينڬين منجادي اهلي قڤر
معلومت کاهلين
کاهلين قڤر سلوۏاکيا
مڠاڤ ڤرلو منجادي اهلي قڤر
1. اهلي قڤر بوليه ممسن دڠن هرڬ يڠ لبيه باءيق. ليهت چونتوه د باوه. ڬتياد حد مينيموم اونتوق ممسن.ڬ
2. ستياڤ اهلي بوليه مڠمبيل 5 بيجي بنيه ڤرچوما ستياڤ تاهون ڬکچوالي بيجي بنيه ڤلم دان سيکس، دان بيجي بنيه ببراڤ سڤيسيايس يڠ ترڤيليهڬ درڤد بڠک بيجي بنيه دان تومبوه-تومبوهن قڤر. سلانجوتڽ، اهلي برحق منداڤت ديثکاون 50% اونتوق سمڤل لاين ڬهرڬ ستندرد اياله 1 اييورو اونتوق سمڤل; مانکالا هرڬ اونتوق اهلي قڤر هاڽ 0.50 اييورو سهاجڬ.
3. ڤسانن اهلي قڤر دڤروسيس ترلبيه دهولو سبلوم ڤسانن بوکن اهلي.
4. ڤرونديڠن ڤرچوما دالم 11 بهاس سماس تاهون تنتڠ تومبوهن يڠ ممبسر.
5. اندا بوليه مڠڬوناکن ڤرخدمتن اکاءون تربوک.
6. جک ڤسانن اندا د تاهون 2010 ملبيهي 80 اييورو، اندا بوليه ممبوات ڤسانن اونتوق بيجي بنيه دان تومبوه-تومبوهن هيڠڬ 10 اييورو دڠن ڤرچوما.
7. ممبلي-بله سچارا ڤرچوما دڠن کامي دڠن لوتيري تاهونن دڠن هرڬ 50، 30، دان 15 اييورو.
...دان باڽق کلبيهن لاين يڠ برکاءيتن د مان کامي اکن تروس ممعلومکن اندا.
شرط-شرط کاهلين
1. اندا ڤرلو مڠيسي بورڠ ڤندفترن کاهلين دان ممباير کوس لڠڬانن تاهونن سباڽق 10 اييورو سبلوم 31 مي تاهون کاهلين. واڠ لڠڬانن کاهلين دڬوناکن اونتوق ڤمباڠونن اکتيۏيتي قڤر د سلوروه دنيا.
بايرن کاهلين تاهونن اونتوق 2010
ڬکاهلين صح دري 1.10.2009 سهيڠڬ 31.12.2010
2. اندا ڤرلو ممبوات سکوراڠ-کورڠڽ 2 ڤسانن ستياڤ تاهون درڤد تاورن کلب. تياد حد مينيموم اونتوق ڤسانن.
3. اندا جوڬ بوليه ممباير بايرن سوکاريلا برسام-سام دڠن لڠڬانن کاهلين اندا يڠ توروت دڬوناکن اونتوق ڤمباڠونن راڠکين قڤر د سلوروه دنيا.
برمينت اونتوق منجادي اهلي قڤر؟ اي موده! سرتاي کامي سکارڠ. هاڽ ايسي بورڠ ڤندفترن کاهلين اين.
بورڠ ڤندفترن کاهلين


text:
مڠيكوتي بريتا ڤرڤوليتيقكن كيت ميمڠ بنر-بنر بيكين ڬالاو،، ڬيمان ڬق ڬالاو كالاو مليهت ڤارا ايليت-ايليت ڤرڤول تروتام كواليسي ميره ڤوتيه ياڠ سلالو ساج ممبوات اوله هاڽ اونتوق كڤنتيڠن كلومڤوقڽا ساج تنڤا ممڤرتيمبڠكن كفنتيڠن ركيات
ڤونچق كڬالاوان ساي اداله كتيكا اوندڠ-اوندڠ ڤيلكادا دمان كڤالا دايره ياڠ دڤيليه اوليه د،ڤ،ر،د اكن دسياهكن اوليه د،ڤ،ر،، جيكا ايتو ترجادي بنر-بنر مريكا تله مرمڤس هق-هق كونستيتوسيونل ركيات ياڠ ڤاليڠ منداسر
ساي مراس اين اداله اءوال كهنچورن ايرا ريفورماسي دان بنيه-بنيه اوردا بارو اكن تومبوه سوبور كمبالي، دان كيت اكن كمبالي كزامن دولو كالا هاهاهاه
تاڤي،،، اه،،، سودهلاه، سموڬ الله منونجوقكن جالن تربايق اونتوق بڠسا ايندونيسيا ترچينمتا اين،، امين